Zatvaranje najmračnog poglavlja balkanske istorije | Tacno.net\nAutor 26.5.2011. u 09:33\nPrva reakcija iz Brisela na hapšenje Ratka Mladića stigla je iz Evropske komisije. Na podnevnom brifingu, portparolka komesara za proširenje EU, Nataša Batler, izjavila je da u Evropskoj komisiji imaju sve razloge da vjeruju da je Ratko Mladić zaista uhapšen:\n“Smatramo da je Srbija shvatila važnost pune saradnje sa Tribunalom u Hagu, pomirenja sa svojom istorijom i svojim narodom, i da je odlučila da želi konkretne pomake na svom evropskom putu.”\nI predsjednik Evropske komisije, Žoze Manuel Barozo, koji se nalazi na sastanku G8 u Francuskoj, izjavio je da je hapšenje Mladića važan korak za Srbiju i međunarodnu pravdu. Čestitajući predsjedniku i Vladi Srbije na ovom „hrabrom gestu“, Barozo naglašava da je ovo hapšenje pozitivan razvoj događaja kako za EU, tako i za susjede Srbije, porodice žrtava i vladavinu prava u Srbiji.\nBuzek: Hapšenje Mladića ubjedljiv dokaz srpskih napora\nRatko Mladić na položajima oko Goražda, april 1994.Još tokom konferencije predsjednika Borisa Tadića u Beogradu iz kancelarije predsjednika Evropskog parlamenta, Jiržija Buzeka, stiglo je saopštenje kojim se pozdravlja hapšenje Ratka Mladića:\n“Ovo hapšenje je dobra vijest za Srbiju, za stabilnost u regionu i daje Srbiji novi zamah u njenom procesu pristupanja EU. Hapšenje Mladića je ubjedljiv dokaz srpskih napora i saradnje sa Tribunalom u Hagu”, izjavio je Buzek.\nPredsjednik Evropskog parlamenta, podsjeća i na to da je preostali bjegunac, Goran Hadžić, i dalje na slobodi i da se svi napori moraju usmjeriti kako bi se i on izveo pred lice pravde.\nJelko Kacin: Dobar potez koji stiže prekasnoPovodom informacije o hapšenju generala Ratka Mladića, izvjestilac Evropskog parlamenta za Srbiju, Jelko Kacin, izjavljuje:\n“Mislim da je to dobra, odlična vijest, ali nažalost dolazi kasno. Serž Bramerc je sve vrijeme bio u pravu kada je načelno tvrdio i ustrajao na tome, da je Ratko Mladić u Srbiji i da je pitanje kredibiliteta Srbije ako ga i zašto ga ne pronađe. Sada se to konačno desilo i mislim da je to veliki doprinos za pomirenje u regionu, ali i da je to svakako samo prvi korak. Ratko Mladić mora da izađe pred sud i mora biti osuđen, a ne da bude ista priča kao sa Miloševićem, da sve lebdi u vazduhu i onda nikom ništa.”\nKad je u pitanju uticaj ovog hapšenja na dalje evrointegracije Srbije, Kacin kaže da će ovaj čin biti pozdravljen, da misli da će Srbija ispuniti uslove da dobije mjesto kandidata za članstvo, ali da zemlja i dalje ima jasan spisak stvari koje još mora da odradi.\nPak: Dobra vijest za pomirenje u BiH\nU razgovoru za Dojče vele, izvjestilac Evropskog parlamenta za BiH, Doris Pak, kaže da će hapšenjem Ratka Mladića doći do približavanja Srbije EU, ali i do pomirenja u BiH:\n“Proslo je mnogo vremena, već 16 godina čekamo na hapšenje ovog čovjeka koji je odgovoran za masakr u Srebrenici i za još mnoge druge stvari. Mislim da je ovo bilo potrebno, ne samo za Srbiju, već i za istinsko pomirenje, posebno u BiH. Bez hapšenja Mladića, ne bi imali šansu da dođemo do tog pomirenja. Dobro je i zhavalni smo što je do ovoga došlo, ali ima još posla. Puna saradnja sa Tribunalom u Hagu je djelimično ispunjena, i nadam se da će se i ostalo brzo završiti. Nadam se i da će srpski narod prihvatiti da mora da zatvori prošlost kako bi napravio korak naprijed”.\nGeneralni sekretar NATO-a RasmussenGeneralni sekretar NATO, Anders Fog Rasmunsen, izjavio je da „snažno pozdravlja vijest da je uhapšen Ratko Mladić, i da je njegova ekstradicija u Hag u toku”, te je dodao:\n“Kako vojni komandant bosanskih Srba, general Mladić imao je ključnu ulogu u najcrnjim epizodama balkanske i evropske istorije, uključujući tu i opsadu Sarajeva i masakr hiljada bosanskih muškaraca i dječaka u Srebrenici 1995. Gotovo 16 godina poslije tog genocida i drugih ratnih zločina, njegovo hapšenje pruža mogućnost pravdi da bude sprovedena.”\nI Savjet Evrope je pozdravio hapšenje Ratka Mladića, naglasivši da će taj čin pomoći da se zatvori mračno poglavlje istorije Balkana, da će otvoriti put pomirenja u regionu, i omogućiti fokusiranje na evropsku budućnost čitavog regiona


Male Pobede Podcast Male Pobede Podcast\n"Fake it 'till you make it" je princip koji je, verujem, poznat većini siušalaca. Princip samouverenog prihvatanja neke obaveze, projekta, posla za koji možda nemate potrebno znanje ili iskustva. Ono što je bitno jeste da princip u osnovi ne treba da bude negativan, i ne treba ga ni shvatiti, ni koristiti zlonamerno. To je jednostavno princip na osnovu kojeg smo mnogo nas počeli da se bavimo onim u čemu smo danas već eksperti ili lideri.\nMale Pobede su partner LeadCon konferencije, prve online konferencije u Srbiji na teme marketinga, konverzije i prodaje. Ostvarite 20% popusta na karte za LeadCon odlaskom na link ispod i primenom PROMO koda “malepobede” prilikom kupovine. Vidimo se na LeadCon-u 18. i 19. septembra 2020.\nSigurno vam se desilo da kažete "nikada to ne bih uradio...", i za dosta stvari to možda i može da bufde istina, ali isto tako znamo da olako koristimo tu frazu i uopšteno da iznosimo izjave koje su konačne. To nije dobro, jer je budućnost neizvesna i možemo doći u situaciju da nas vide kao neozbiljne ili prevrtljive osobe.\nPolicajac, vatrogasac, lekar, advokat... i drugi su nekada bili standardna zanimanja... danas je ta paleta mnogo šira pa obuhvata i programer, dizajner, marketing menadžer, influenser i mnoga druga... ali i onda sada već su sve standardna zanimanja. Da ne pominjem da nijedno još nije dalo odgovor ŠTA ćete tačno da radite. Da li ste znali da možete da budete nešto totalno otkačeno? Da pretvorite ono što vas najviše zanima u posao...\nBaš to... kada osmišljavate novi proizvod, uslugu ili nešto što bi voleli da radite, najčešće se držite stvari i okvira koje poznajete. Možda je to trgovina, možda je to prodaja, možda je to digital, možda ste vešti sa rukama... ponekad je to odlično, jer već imamo "bazen" u kojem možemo da se igramo, a ponekad moramo da izađemo iz zone komfora i širimo svoje kompetence.\nKako napraviti proizvod ili uslugu koji se više prodaje od ostalih, kako biti "privlačniji" potrošačima... pa u ovoj analizi pričam o različitim uslugama ili proizvodima koji imaju veliku prednost nad njihovim supranicima zbog načina na koji potrošači svuda u svetu najčešće razmišljaju.\nSigurno se već bili u situaciji da vi komentarišete nekome ili neko vama o tome kako su neke cene apsurdno visoke i "kako oni to mogu tako da prodaju, ko to uopšte kupuje"... da razmislimo malo o tome, da li bi uopšte neko mogao da ima neku postavljenu cenu ako nikome ništa nije prodao?\n© Male Pobede Podcast


DOSTAVLJANJE FINANSIJSKIH I DRUGIH IZVEŠTAJA I DOKUMENTACIJE ZA 2014. GODINU\nPrivredna komora Beograda je treci put uspešno realizovala poslovno stručni skup na temu “Dostavljanje finansijskih izveštaja i dokumentacije za 2014. godinu”, u petak 23. januara 2015. godine.\nTeme stručnog skupa koje nam je Ružica Stamenković, iz Agenciji za privredne registre, prezentovala su:\nFinansijski i drugi izveštaji i dokumentacija za 2014. godinu, u uslovima primene Posebnog informacionog sistema Agencije. Ko su obveznici, veličina pravnih lica, regulativa (pravila vrednovanja), zakonska revizija,vrsta i obim.\nUsvajanje, odgovornost i potpisivanje finansijskih izveštaja i dokumentacije, u uslovima primene kvalifikovanog elektronskog potpisa. Usvajanje, odgovornost i potpisivanje, dileme oko potpisa zakonskog zastupnika, potpisivanje finansijskih izveštaja, potpisivanje dokumentacije, sertifikaciona tela, nosioci kvalifikovanog elektronakog potpisa, dokumentacija za izdavanje potpisa\nDostavljanje finansijskih i drugih izveštaja i dokumentacije za 2014. godinu. Način i rokovi dostavljanja, dostavljanje izveštaja za statističke potrebe, dostavljanje izjave o neaktivnosti, istovremeno dostavljanje izveštaja za statističke potrebe i redovnog godišnjeg finansijskog izveštaja, dostavljanje FI i dokumentacije za javno objavljivanje, naknada za obradu i javno objavljivanje FI i dokumntacije, način plaćanja naknade.\nJavno objavljivanje i zamena finansijskih izveštaja i dokumentacije. Javno objavljivanje, finansijskog izveštaja i dokumentacije, objavljivanje ostalih informacija, zamena objavljenog finansijskog izveštaja i dokumentacije\nUčesnici su imali priliku da kroz interaktivnu komunikaciju dobiju sve važne informacije i na zadovoljstvo svih učesnika skup i organizacija ocenjen najvišom ocenom.


Slobodan Vasković - Sa druge strane...: Vukota u Budumipešti\nPredsjednik Srpske demokratske stranke Vukota Govedarica danas se u Budumpešti sastao sa Žoltom Nemetom, predsjedavajućem komiteta za međunarodne odnose FIDES-a i potpredjednika te grupacije u mađarskom parlamentu, čiji je osnivač i predsjednik Viktor Orban, aktuelni premijer Mađarske.\nNa današnjem sastanku su dogovorene konkretne aktivnosti ove dvije partije, u skladu sa njihovim zajedničkim interesima i ciljevima.\nDogovorena je črvršća buduća međupartijska saradnja između FIDES-a i Srpske demokratske stranke, data je podrška SDS-u za učlanjenje u Evropsku narodnu partiju, kao i jačanje saradnje u oblasti ekonomije i bezbjednosti putem zvaničnih ministarstava,\nDogovoren je i razvoj saradnje između lokalnih zajednica.\nNemet je izjavio da mađarska strana sa pažnjom prati aktivnosti SDS-a i da ga posebno raduje njihova posvećenost partijskoj i regionalnoj saradnjii, kao i želji da se SDS uključi u grupaciju evropskih narodnjačkih partija, te da će joj dati podršku na tom putu.\nGovedarica je izjavio da ga posebno raduje prijateljski doček i spremnost najjače političke partije u Mađarskoj da podrži međunarodnu poziciju SDS-a, ocjenjujući da su regionalne saradnje i ekonomska saradnja u regionu su ključna aktivnost koja će pomoći boljem životu svih građana u ovom dijelu Evrope.\nU poslednjih mjesec dana, Govedarica je krenuo u jaču diplomatsku aktivnost. On se ranije sastao sa predsjednikom Srbije Aleksandrom Vučićem i predsjednikom Evropske narodne partije (EPP) Džozefom Dolom.\nNjegova namjera, kako je navedeno iz SDS-a, da stranku predstavi kao politički faktor koji razmišlja u duhu evropske budućnosti, sa ambicijom da to i realizuje kao članica Evropske narodne partije (EPP).


Odobreno otvaranje poglavlja 26 i 20\nSrbija u ponedeljak otvara poglavlja 26 i 20 u pristupnim pregovorima sa EU, i zvanično je danas potvrđeno na sastanku ambasadora država članica EU u Briselu.\nPosle jučerašnjeg konsenzusa predstavnika 28 država članica u okviru radne grupe Saveta EU za proširenje oko zajedničke evropske pozicije za otvarnje poglavlja 20 u pregovorima sa Srbijom, danas su to, bez dalje rasprave, potvrdili i evropski ambasadori.\nMalta kao predsedavajuća članica Savetom EU zakazala je za ponedeljak 27. februar Međuvladinu konfernciju Srbije i EU.\nSrbija će na konferenciji otvoriti danas potvrđeno poglavlje 20 o preduzetništvu i industrijskoj politici i već duže vreme spremno poglavlje 26 o kulturi i obrazovanju.\nOčekuje se da će poglavlje 26 biti odmah i privremeno zatvoreno obzirom da u tim oblastima nema zajedničkih EU kriterijuma, odnosno merila za zatvaranje.\nDiplomatski izvori u Briselu očekuju da bi Srbija tokom 2017. trebalo da otvori između 6 i 7 poglavlja raspoređenih na više Međuvladinih konferencija.\nU Beogradu najavljuju da će tehnički za otvaranje biti spremno desetak poglavlja, ali da će brzina njihovog otvaranja zavisti ne samo od spremnosti Srbije već i od političke volje zemalja članica EU.\nSrbija je, zaključno sa potvrđenim poglavljima 20 i 26, u dosadašnjim pregovorima otvorila osam, a privremeno zatvorila dva od ukupno 35 poglavlja u svojim pristupnim pregovorima.\nJoksimović: Reforme su važne za stabilnost Srbije\nMinistarka zadužen za evropske intergracije Jadranka Joksimović razgovarala je danas sa ambasadorom Francuske u Srbiji Kristin Moro o nastavku evropskih integracija, reformama koje se u Srbiji sprovode i regionalnoj saradnji.\nJoksimović je naglasila da članstvo u Evropskoj uniji predstavlja strateško opredeljenje Vlade Srbije. Objasnila je da su reforme koje se sprovode u funkciji poboljšanja standarda i boljeg života građana i ocenila da evropske integracije predstavljaju najbolji mehanizam za unutrašnji razvoj i napredak zemlje.\nKako je saopštila vladina Kancelarija za medije, ministarka je precizirala da Srbija očekuje, da na Prvoj međuvladinoj konferenciji tokom malteškog predsedavanja Unijom, 27. februara, otvori poglavlja 26 - tiče se kulture i obrazovanja, i 20 o industrijskoj politici i preduzetništvu.\nJadranka Joksimović zahvalila je Kristin Moro na podršci i ekspertskoj pomoći koju Francuska pruža Srbiji u daljem toku evropskih integracija.\nMinistarka Joksimović naglasila je da je Srbija otvorena za saradnju radi jačanja regionalne stabilnosti. Ukazala je, međutim, da je za to potreban konstruktivan pristup svih zemalja regiona.\nAmbasador Francuske podvukla je da je za Evropsku uniju i njene članice važna stabilnost regiona. Pozdravila je opredeljenje Srbije da nastavi sa reformama i izrazila očekivanje da će poglavlja 20 i 26 biti otvorena.\nJoksimović: Nemačka 23. članica EU za otvaranje poglavlja\nJadranka Joksimović predvodi delegaciju na otvaranju poglavlja\nJoksimović: Otvaranje tri ekonomska poglavlja do kraja godine\nDarko Samo neka se otvaraju poglavlja.\nlika962 Koliko to kosta?


Japanska kompanija Rakuten kupila Viber za 900 miliona dolara | Srbodroid\nJapanska kompanija Rakuten kupila Viber za 900 miliona dolara\nObjavio eboye u Vest 14/02/2014 u 14:58\nRakuten, japanski gigant u elektronskom poslovanju je upravo kupio Viber za 900 miliona američkih dolara. Iako je CEO Viber-a pre neki dan izjavio da nisu u pregovorima o prodaji, eto, ipak su pristali.\nIz Rakutena kažu da je cilj ove kupovine ojačavanje njihove globalne platforme i dodavanje novih korisnika njihovom e-commerce i digitalnom servisu.\nViber ima 280 miliona registrovanih korisnika na globalnom nivou u preko 200 zemalja od čega je preko 100 miliona aktivnih korisnika. Viber dobija nove korisnike ogromnom brzinom, pogotovo u zemljama u razvoju (kakva je i Srbija, gde je popularnost Viber-a ogromna).\nU Aziji je broj aplikacija za porukanje naglo porastao, uzmite na primer WeChat u Kini, Line u Japanu i KakaoTalk u Južnoj Koreji. Svi ovi servisi imaju bazu korisnika koja se broji u stotinama miliona, ali je ograničena na određeni region.\nViber, kao i WhatsApp ima globalno raspoređene korisnike, što će omogućiti Rakutenu da se proširi na nova tržišta i da možda ostvari njihove ambicije da postanu najveći internet servis na svetskom nivou.\nProšla godina je prva godina u kojoj je Viber uspeo da ostvari prihod, i to od 1,52 miliona dolara. Kompanija je imala neto gubitak od 29,51 miliona dolara u 2013. U poređenju sa 14,73 miliona dolara neto gubitka iz 2012. ovo je odličan pomak.\nViber je uglavnom ostvario prihode od jeftinih poziva i sticker-a koje je predstavio u oktobru prošle godine.


Dejana Vuković đak generacije i jedini vukovac | Palelive.com\nPočetna Regija Rogatica Dejana Vuković đak generacije i jedini vukovac\nROGATICA – Maturanti Srednjoškolskog centra “27 januar” iz Rogatice večeras proslavljaju maturu u hotelu “Park”.\nDirektor škole LJiljana Lelek rekla je Srni da je ova generacija đaka vrijedno radila i uspješno završila školovanje srednjom ocjenom 3,20 što je za nijansu lošije u odnosu na prethodnu generaciju.\nPrema njenim riječima, đak generacije je Dejana Obradović iz Gimnazije, koja je ujedno i jedini vukovac.\n“Učenici, koji su tokom četvorogodišnjeg školovanja postigli odličan uspjeh i imali primjerno vladanje, njih 14, oslobođeni su polaganja maturskog ispita, dok će ostala 52 učenika ispit polagati u junu”, navela je Lelekova.\nOna je dodala da su učenici pored redovnih nastavnih obaveza, bili aktivni u vannastavnim aktivnostima.\n“Učesnici su mnogih takmičenja, kako u znanju tako i u sportskim disciplinama, a bili su inicijatori i učesnici raznih humanitarnih akcija”, kaže ona.\nLelekova je izrazila nadu da će znanje koje su maturanti stekli u dosadašnjem životu iskoristiti na najbolji mogući način.\nU Srednjoškolskom centru u Rogatici ove godine maturiralo je 84 učenika, i to na dva smjera – Ekonomski tehničar i Gimnazija.\nPrethodni članakMaturanti prodefilovali gradom\nNaredni članakOtvoren prvi Međunarodni festival vina i gastronomije “Kana”


Malver Crisis/Morcut inficira virtuelne mašine\nOpisi virusa, 22.08.2012, 11:05 AM\nTrojanac Crisis, poznat i pod nazivom Morcut, koji je otkriven u julu kao malver koji je namenjen Mac računarima sa različitim verzijama OS X, dobio je i svoju verziju za Windows, objavili su istraživači Symantec-a. Verzija malvera za Windows može da inficira VMware virtulenu mašinu, Windows Mobile uređaje i prenosive USB diskove.\nTrojanac kojeg su 24. jula otkrili istraživači kompanije Intego može da snima razgovore preko Skype-a, saobraćaj IM (instant messaging) programa kao što su Adium i Microsoft Messenger za Mac, presreće eimailove i prati posete veb sajtovima preko brauzera Firefox i Safari.\nZa distribuciju Trojanca koriste se tehnike društvenog inženjeringa koje imaju za cilj da nateraju korisnike da pokrenu zlonamerni JAR fajl koji izgleda kao Adobe Flash Installer. Malver potom identifikuje operativni sistem na zaraženom računaru i pokreće odgovarajući instaler posle čega je u mogućnosti da vrši monitoring aktivnosti na računaru.\nOve nedelje, istraživači Symantec-a otkrili su W32.Crisis koji inficira VMware virtuelne mašine i Windows Mobile uređaje.\nMalver traga za VMware virtuelnim hard diskom na zaraženom računaru i ukoliko ga pronađe, on se kopira se unutar njega uz pomoć VMware Player-a. Kada korisnik zaraženog računara pokuša da pristupi virtuelnom hard disku, malver će moći da špijunira njegove aktivnosti.\nOvu funkcionalnost Trojanca potvrdili su i istraživači Kaspersky Lab-a. Sergej Golovanov iz Kaspersky Lab-a kaže da ova funkcionalnost omogućava malveru da krade i presreće podatke sa virtuelne mašine uključujući i podatke koji se koriste prilikom online kupovine.\nAutori malvera su uložiili značajne napore da bi onemogućili otkrivanje novih verzija Trojanca od strane antivirusnih programa. Mnogi korisnici zbog bezbednosti prilikom online kupovine ili korišćenja online banking servisa koriste prednosti virtuelne mašine. Mnogi malveri su napisani tako da se ne pokreću unutar virtuelne mašine uglavnom zbog toga da bi sprečili stručnjake za bezbednost da analiziraju njihov zlonamerni kod jer oni često koriste virtuelna okruženja za proučavanje zlonamernih programa.\nTrojanac Crisis/Morcut nasuprot većini malvera koji izbegavaju virtuelne mašine pokušava da dospe unutar što više sistema kako bi ukrao što više podataka.\nMalver može inficirati Windows Mobile uređaj koji je povezan sa zaraženim Windows računarom preko Remote Application Programming Interface.\nBroj računara zaraženih malverom Crisis/Morcut u ovom trenutku nije veliki. Kaspersky Lab je identifikovao tek nešto više od 20 zaraženih računara koji se nalaze u Meksiku, Iranu, Turskoj, Iraku, Omanu, Brazilu, Kazahstanu, Kirgistanu i Tadžekistanu. Ipak, to nije konačan broj, jer se radi samo o onim računarima koji imaju zaštitu antivirusnog softvera Kaspersky Lab-a.\nMali broj zaraženih računara i geografska distribucija ukazuju na to da je malver možda pre namenjen ciljanim napadima nego masovnoj infekciji računara.


Vesti online / Vesti / Srbija / Drecun i Puškov saglasni: Crvena linija koja se ne sme preći - članstvo KiM u UN\nDrecun i Puškov saglasni: Crvena linija koja se ne sme preći - članstvo KiM u UN\nPredsednik skupštinskog Odbora za KiM Milovan Drecun i predsednik Odbora za međunarodne poslove Državne Dume Aleksej Puškov usaglasili su se da je "eventualno članstvo KiM u Ujedinjenim nacijama crvena linija koja se nikako ne sme preći".\nMilovan Drecun i Aleksej Puškov se složili oko ovog pitanja\n* "Srbija da prizna Kosovo i da se odrekne Dodika"\n* Kosovo je nezavisno onoliko koliko to Srbi prihvate\nDrecun je poručio da Srbija smatra Kosovo i Metohiju neotuđivim delom svoje teritorije, a kosmetski problem želi da rešava isključivo mirnim sredstvima, kompromisom i dogovorom. On je istakao da Srbija status i položaj KiM temelji na Rezoluciji 1244.\nSrbija je u briselskom procesu normalizacije odnosa, kako je dodao, učinila sve što je bilo u njenoj moći, u cilju postizanja rešenja koje će doprineti stabilizaciji situacije na Kosovu i Metohiji. Ipak, rekao je Drecun, uznemirujuća je opstrukcija koju Priština sprovodi u implementaciji najvažnijeg dela Briselskog sporazuma, a to je formiranje Zajednice srpskih opština.\n- Ipak, nadamo se da ćemo naposletku postići dogovor i oko tog pitanja i da ćemo zatim moći da se posvetimo drugim, takođe veoma važnim temama za stanovništvo na Kosovu i Metohiji, kao što je povratak interno raseljenih lica i pitanje imovine - naglasio je Drecun i izrazio nadu da će se formirati Specijalni sud za zločine koje je počinio OVK i da će se postići zadovoljavajući stepen pravde za srpske žrtve na Kosovu i Metohiji.\nGovoreći o jednostrano proglašenoj nezavisnosti Kosova i Metohije, Puškov je rekao da je trenutni status KiM međunarodno pravo učinio relativnim, a ne apsolutnim. On je istakao da je pred Srbijom težak period, jer mora da pronađe balans između pridruživanja Evropskoj uniji i borbe za očuvanje Kosova i Metohije.\nSRBIJA Karla del Ponte: Haradinaj ne zaslužuje mesto premijera


Ministar Nikolić posjetio gradilišta zgrada sudova u Zenici i Žepču - Top Vijesti\nMinistar Nikolić posjetio gradilišta zgrada sudova u Zenici i Žepču\nMinistar za pravosuđe i upravu Zeničko-dobojskog kantona Nebojša Nikolić zajedno sa predstavnicima izvođača i nadzora, posjetio je danas gradilišta aneksa zgrade Općinskog suda u Zenici i nove zgrade Općinskog suda u Žepču.\nIzgradnja dvaju objekata započeta je ove jeseni, a planirano je da radovi budu završeni za 12 mjeseci. Projekte u cjelosti finansira Evropska unija, a Vlada ZDK-a se obavezala da će pribaviti sve potrebne dozvole, nabaviti opremu i završiti vanjsko uređenje.\nMinistar Nikolić je rekao da će se dogradnjom zgrade suda u Zenici i izgradnjom nove zgrade suda u Žepču značajno unaprijediti uslovi za rad sudija i osoblja te unaprijediti efikasnost i kvalitet rada sudova, što je u interesu građana kojima će se pružiti bolja pravna zaštita.\nNaglasio je da se radovi odvijaju planiranom dinamikom te da se nada da će biti završeni u roku.\nJoš jednom je zahvalio Evropskoj uniji što je izdvojila sredstva za ova dva velika projekta, ali i ranije za izgradnju zgrada Općinskog suda Olovo, Kantonalnog tužilaštva Zenica te novog paviljona Kazneno-popravnog zavoda u Zenici.\nTagsbih gradnja Ministar Nikolić nebojsa nikolic rad sud Zenica žepče


U organizaciji somborske Kancelarije za mlade u toku su dvomesečne novinarske radionice. Druga generacija polaznika upoznaće se sa svim novinarskim žanrovima i oprobati u pisanju izveštaja, reportaža, intervjua...\n"Tokom današnje novinarske radionice, polaznike je posetila televizijska ekipa Radio - televizije Vojvodine. Učesnici radionice su imali priliku da ispričaju svoja iskustva i najzanimljivije trenutke sa radionice", pročitala je deo svog izveštaja polaznica novinarske >> Pročitaj celu vest na sajtu Radio Televizija Vojvodine << radionice Marigona Kajtazi.\n"Radili smo forme izveštaja, vesti, intervjue na kojima sam se ja najviše bazirao jer mi je ta oblast lošije išla a zanima me, pa se tu i najviše trudim", naglasio je Luka Bošnjak, učenik II razreda Srednje tehničke škole u Somboru, polaznik radionice novinarstva.\n"Planiram da u skoroj budućnosti pokrenem svoj blog, pošto studiram hotelijerstvo, bilo bi to o turizmu i putovanjima. Tokom ovih radionica sam naučila kako da pišem vesti, intervju a danas ćemo raditi reportažu. Planiram da skupim dovoljno znanja kako bih mogla sama pokrenem blog", ispričala je polaznica novinarskih radionica Jovana Barać.\n"Pored škole novinarstva postoje i druge aktivnosti koje se realizuju u omladinskom klubu. Neke od njih su radionice nemačkog jezika za mlade za osnovni i srdnji nivo znanja kao i radionice o reproduktivnom zdravlju", objasnila je Bojana Nešović, koordinatorka Kancelarije za mlade.\n"Mladi novinari su jako dobri. Zadovoljna sam, to mogu da kažem za prošlu generaciju a i ova generacija lepo napreduje. Generalno, moja uloga jeste da ih naučim osnove novinarstva. Naravno da ih u kratkom vremenskom periodu ne mogu da ih naučim sve, ali, čisto da „zagrebemo“ u sve novinarske žanrove, da ih uputim u to kako se šta piše, kakva bi pravila mogli da slede i slično", istakla je Milica Barać, edukatorka.


Karatisti se okitili medaljama - Ozonpress :: internet portal\nTag: Čačak, Karate\nU nedelju 8. marta, članovi Karate kluba Čačak su učestvovali na turniru ,,KUP ŠAPCA,, u tradicionalnom karateu. Mladi i ambiciozni članovi ovog kluba su ponovo pokazali zašto s pravom nose epitet jednog od naboljih klubova, osvojivši 11 medalja u pojedinačnim kategorijama i 4 u ekipnim.\nU pojedinačnim kategorijama Čačani su osvojili 4 zlatne, 5 srebrnih i 2 bronzane medalje, a u ekipnoj kategoriji sve 4 metalje su zlatne.\nZLATO EKIPNO – SENIORKE, (Sa Marijom Paunović iz KK ,,Nemanja,,)\nŽenski pionirski tim:\nMuški pionirski tim:\nDisciplina EN BU mešovito:\nNa kraju treba napomenuti, da je stručni stab i više nego zadovoljan uspehom mladih karatista. Sledeća provera, pred Evropsko prvenstvo koje će se održati u Napulju od 26. do 29. marta, uspešne karatiste očekuje već predstojećeg vikenda, 15. marta na ,,TIGAR KUP-u,, u Kragujevcu.


Albin Kurti započeo svoju kampanju iz Leposavića (VIDEO)\nIzvor: KMnovine.com, 26.Sep.2019, 12:39\nPred nastupajuće separatističke kvazi-izbore, jedan od ekstremnijih šiptarskih političara Albin Kurti, započeo je svoju kampanju na severu Kosova i Metohije.\nOvo je na svojoj Fejsbuk stranici objavio sam Kurti. On se u selu Bistrik sreo sa članovima porodice poginulih albanskih >> Pročitaj celu vest na sajtu KMnovine.com << terorista iz perioda rata na KiM veličajući njihovu "žrtvu" kao "herojsku".\nVideo susreta sa Šiptarima koji žive na severu KiM, u opštini Leposavić koju separatisti nazivaju "Albanik" po svom uobičajenom ekspanzionističkom trendu albanizacije srpskih naziva naselja, Kurti je propratio rečima:\n"Prošlo je više od dve decenije od završetka rata, međutim, na severu Kosova, u selu Bistrica u Albaniku (Leposavić), sloboda tek treba da dođe. Ali ovde živi porodica mučenika nacije Fatime Hetemi koja je herojski pala zajedno sa Fehmijem i Dževom Ladrovci. S poštovanjem se sećamo Fatime i podsećamo se na veliku cenu naše slobode i na to kako ona ostaje nepotpuna u ovom delu naše države".\nIronično je da ovaj albanski nacionalista, Albin Kurti, za mogućnost da započne kampanju sa severa KiM, zahvalnost duguje srpskom nacionalisti - doduše bivšem, Aleksandru Vučiću. Svojim procesom izdaje Kosova i Metohije, Vučić je omogućio i najekstremnijim albanskim separatistima da se slobodno šetaju srpskim sredinama i još promovišu, nedvosmisleno najavljujući novi talas terora nad Srbima.\nZa to isto vreme u srpskim sredinama na Kosovu i Metohiji se skrnavi i ruši sve što ima bilo kakav predznak srpskog a da Vučićevi ljudi na sve to odgovaraju mlitavo, slabašno, sa odobravanjem zadržavajući svoj ponizni stav.\nHaradinaj: Tabla ''Republika Srbija'' je uklonjena - Vulović: ''nema veze''... - KM NovineHaradinaj: Tabla "Republika Srbija" je uklonjena #Tabla #Zubin #Potok #Kosovo #Metohija #Srbija #Separatisti #kmnovine Pro-separatistički mediji sa Kosova i Metohije, uz uvažavanje političke pozicije ratnog zločinca Ramuša haradinaja, prenose njegovu objavu o uklanjanju table "Republika Srbija - opština Zubin Potok".\n#Leposavić #Zubin #Potok #Kosovo #Metohija #Albanci #Ekstremisti #Srbija #Separatisti #kmnovine\n16:31: DUŠKO MARKOVIĆ SE ŽALIO EU "Pinokio priča fantastične priče...\n16:31: Ko gostuje u „Utisku“, ne može u Gradskoj biblioteci\n16:30: Golubović: Joksimović je nekom svojom intuicijom krenuo da poka...


Forto: Pozivam Vladu FBiH da zajedno subvencioniramo poskupljenje plina - Biznis info portal - Bilans.ba\nHomeVijestiForto: Pozivam Vladu FBiH da zajedno subvencioniramo poskupljenje plina\nGovoreći na jučerašnjoj konferenciji za novinare, premijer Forto je podsjetio da je 1. novembra prošle godine Vlada FBiH podigla cijelu plina za 23,5 posto i da tu razliku Vlada KS subvencira, ali da je od 1. januara uslijedilo novo povećanje od 11 posto. On je poručio da je Vlada KS prethodnom subvencijom dokazala da želi pomoći građanima, ali da novi rast cijene postaje izrazito veliko budžetsko opterećenje.\n“Pozivamo Vladu FBiH da nam do utorka jave koliko oni mogu pomoći u subvencioniranju, bilo putem marže koju ima Energoinvest ili na neki drugi način, kako bi mi do četvrtka, kada imamo sjednicu Vlade KS, odluči kako postupiti”, naveo je premijer Forto.\nOn je kazao da rast cijene prema Kantonu Sarajevo, koji je najveći potrošač plina u BiH, nije dovoljno transparentan.\n“Kao najveći kupac, nismo dovoljno uključeni u ovaj proces. Pozivamo Vladu FBiH da otkrije cijene i da nam tačno daju kalkulaciju ulazne cijene plina za Energoinvest kao i za Sarajevogas, koji je distributer za Kanton Sarajevo. Veoma nam je važno da to vidimo, kako bi lakše dogovorili s Vladom FBiH kako da građanima pomognemo da premoste ostatak grijne sezone”, naveo je premijer Forto.\nPotcrtao je da Vlada KS nikako ne želi da građani zbog rasta cijene plina prelaze na druge energente, poput uglja.\n“To je opasno za zdravlje sugrađana, posebno djecu, tako da na subvenciju gledamo kao intervenciju na zaštiti kvalitete zraka”, kazao je premijer Forto.\nMinistar komunalne privrede, infrastrukture, prostornog uređenja, građenja i zaštite okoliša Enver Hadžiahmetović kazao je da je možda i veći problem od poskupljanje najava iz Energoinvesta da, ako u januaru i februaru budu veće hladnoće i ako potrošnja bude veća, Kanton Sarajevo možda neće moći dobiti dovoljne količine plina.\n“Energoinvest ima ograničene količine od Gasproma i može se desiti da pritisak opadne, i da Toplane moraju prelaziti na alternativna goriva, kao to se to već dešavalo ove sezone. To bi bio veliki problem”, kazao je ministar Hadžiahmetović.\nKako je dodao, od Vlade FBiH bit će zatraženo da Energoinvest i putem drugih isporučilaca, osim Gasporoma, osigura potrebne količine plina.


Vlada Republike Srbije >> Vesti >> Kosovo i Metohija >> Izlaganje dr Nebojše Čovića, potpredsednika Vlade Republike Srbije i predsednika Koordinacionog centra SiCG i Republike Srbije\nIzlaganje dr Nebojše Čovića, potpredsednika Vlade Republike Srbije i predsednika Koordinacionog centra SiCG i Republike Srbije\nBrisel, 26. februar 2003. godine\nZahvaljujem se što ste odvojili vreme za nas u trenutku kada se bavite teškim i složenim problemom Iraka.\nPotpuno smo svesni da biste želeli da Vam donosimo rešenja, a ne probleme. Zadržaću se na problemima južne Srbije (Preševo-Bujanovac-Medveđa) i Kosova.\nJUG SRBIJE (Preševo-Bujanovac-Medveđa)\nSituacija u opštinama Preševo-Bujanovac-Medveđa nije ni blizu onoj od pre dve godine. Ostvareni su značajni rezultati na uspostavljanju mira i multietničkih institucija.\nTokom poslednjih nekoliko nedelja imamo trend usložnjavanja situacije u južnoj Srbiji, sa pokušajima da se ona vrati na stanje od pre dve godine.\nOdređeni kriminalni i radikalni elementi iz populacije etničkih Albanaca pokušavaju da putem zastrašivanja građana, multietničke policije i multietničkih predstavnika lokalne vlasti destabilizuju situaciju u regionu.\nOd početka 2003. godine u opštinama Preševo i Bujanovac registrovane su brojne smrtne pretnje, eksplozije u privatnim stanovima multietničkih policajaca i drugih građana, fizički napadi, ubistvo pripadnika BIA (Albanaca), postavljanje minsko-eksplozivnih sredstava, ubistvo pripadnika Žandarmerije i ranjavanje još dva...\nPostoje indikacije da se i druge paramilitarne formacije organizuju u ovom regionu, ANA (Albanska narodna armija). Ovo stvara dodatnu zabrinutost jer se ove ekstremističke grupe nalaze na Kosovu duž administrativne linije sa južnom Srbijom.\nUprkos ovim problemima, Beograd uspešno radi na normalizaciji situacije u južnoj Srbiji, što uključuje saradnju sa KFOR-om, OSCE-om, EUMM-om, koja je od velike koristi. Odlučni smo da odgovorimo na sve ekstremističke pretnje i terorističke akcije pojedinih lokalnih Albanaca na odmeren, odgovoran način uz vašu odgovarajuću pomoć.\nNaš regionalni problem je začarani krug: organizovani kriminal-nasilje-ekstremizam-terorizam.\nOsnovna pretpostavka za stabilnost i razvoj regiona je suzbijanje organizovanog kriminala. Organizovani kriminal je krivac za nasilje u svakodnevnom životu u regionu, a preko ovoga i pretnja bezbednosti i ekonomije u celom regionu, a i EU. Ovo pre svega zbog ilegalne trgovine drogama, oružjem, ljudima i pranjem novca.\nPoseban značaj organizovanom kriminalu u zemljama regiona daje njegova isprepletanost sa državom, politikom, političarima i birokratama.\nPotrebna nam je vaša pomoć i saradnja u cilju rešavanja ovih problema kroz posebne projekte regionalne stabilnosti. Mi uz vašu pomoć moramo i možemo da sačuvamo rezultate na jugu Srbije kao model za mirno rešavanje krize u regionu.\nOrganizovani kriminal je po pravilu povezan sa ratnim zločinima i sa ratnim profiterima. Ne smemo dozvoliti da kriminalci manipulišu sa patriotskim i nacionalnim osećanjima i da se prikrivaju iza nacionalnih zastava.\nNaše opredeljenje na jugu Srbije su:\nPotpuno sprovođenje Programa za mirno rešenje krize i dalja izgradnja multietničkih institucija;\nNulta tolerancija prema nasilju, kriminalu, ekstremizmu i terorizmu;\nPotpuno ukidanje Kopnene i Vazdušne zone bezbednosti.\nOčekujemo vašu podršku, pomoć i puno razumevanje kako bi očuvali mir na jugu Srbije i u potpunosti sproveli Program za mirno rešenje krize.\nŠto se tiče Kosova, neki beogradski lideri su zabrinuti da se pozicija Srbije u eventualnom procesu vezanom za pitanje statusa podriva na štetu demokratske podrške.\nBudite sigurni da Beograd neće preduzeti ništa čime bi onako težak posao KFOR-a još više otežao, naprotiv, mi pozdravljamo maksimalni dijalog između Vojske Srbije i Crne Gore i KFOR-a u cilju rešavanja ekstremističkih problema organizovanog kriminala na Kosovu i jugu Srbije.\nHapšenje kosovskih optuženika je od velike pomoći u ovom smislu i veoma smo zahvalni na podršci KFOR-a.\nOno što nas zabrinjava i otežava nam položaj kao demokratskim vlastima u procesu demokratizacije naše zemlje:\nPosle tri i po godine nema povratka interno raseljenih lica srpske i ostalih nealbanskih etničkih grupa;\nZa Srbe i nealbance nema zadovoljavajućeg nivoa bezbednosti i slobode kretanja i stalno kršenje ljudskih prava;\nSmanjenje brojnog prisustva KFOR-a;\nNeusaglašenost prenošenja nadležnosti sa KFOR-a na UNMIK, a potom i na privremene institucije;\nOtvaranje graničnih prelaza između Kosova i Albanije i uvođenje carine između Kosova i centralne Srbije;\nStalne provokacije albanskih političara sa Kosova u cilju prejudiciranja statusa kroz nekakvu nezavisnost Kosova ;\nSkoro potpuna isključenost Beograda iz procesa koji se događaju na Kosovu, nema partnerskog odnosa UNMIK-om;\nNerešavanje sudbine nestalih i kidnapovanih lica;\nNerešavanje problema uzurpirane imovine Srba i nealbanaca na Kosovu;\nNesprovođenje određenih sporazuma i protokola između Beograda i UNMIK-a, dezavuisanje Beogradskog sporazuma od 5.11. 2001. godine.\nPotpuno smo opredeljeni za otvoreni partnerski odnos sa KFOR-om i UNMIK-om, ali uz međusobno uvažavanje dogovora koji su postignuti.\nSasvim je izvesno da KFOR više nema spoljnog neprijatelja oličenog u Vojsci Srbije i Crne GOre i policiji, KFOR ima unutrašnjeg neprijatelja oličenog u ekstremistima i separatistima podržanim od strane organizovanog kriminala;\nObjavljeni standardi su podržani sa naše strane, ali je neophodna njihova razrada u cilju realnog vrednovanja za praćenje rezultata dostignutig nivoa multietničkog nivoa na Kosovu.\nMolimo za veliku vašu pomoć kako bi Srpska nacionalna zajednica (SNZ) postala konstitutivni narod na Kosovu, a time ostvarila i svoja kolektivna prava po principu velikog Ohridskog sporazuma.\nBez održivog povratka i opstanka SNZ na Kosovu nećemo stići do promovisanog cilja multietničkog Kosova.\nBeograd želi da iskoristi 2003. godinu kako bi se nadoknadilo vreme i da nastavi sa svojim međunarodnim integracijama. Mi znamo šta nas očekuje.\nNameravamo da nađemo put za rešavanje ovih problema, ali bi mogli nama da olakšate posao tako što ćete nam poslati signale da teške odluke nose dobre efekte.\nLakše je "prodati" nepopularne poteze u Srbiji, u kojoj se grade dugo godina uništavane institucije uz restituciju demokratskih snaga, ukoliko je jasno da mi nailazimo na konkretne formalne zahteve kao deo normalnog procesa integracije.\nPred nama je težak posao u kome nam vi možete pomoći i mi na tu partnersku pomoć iskreno računamo u cilju stabilizacije i pune demokratizacije naše zemlje, a i celog regiona.


Kelly 155/70R13 Summer ST 75T letnja auto guma cena, cene Srbija, prodaja Beograd Novi Sad Niš\nKelly 155/70R13 Summer ST 75T letnja auto guma cene\ncena 3.308,00 din | prodavnica (1)\ncena od 3.728,00 din\nEPonuda nije internet prodavnica već Vam omogućava da brzo i lako nađete Kelly 155/70R13 Summer ST 75T letnja auto guma po najjeftinijoj ceni. Naš cilj je da kupci budu što bolje informisani o ponudi Kelly letnja auto guma 155/70R13 Summer ST 75T na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Kelly Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kelly 155/70R13 Summer ST 75T letnja auto guma sa PRODAVCEM. EPonuda ne može da garantuje potpunu tačnost specifikacije i slika za Kelly 155/70R13 Summer ST 75T letnja auto guma. Pre kupovine, podatke za Kelly letnja auto guma 155/70R13 Summer ST 75T proverite na sajtu PROIZVOĐAČA.


Bikini za decu marketinški promašaj 2011 – Intelligence\nObjavljeno: 25. januara 2012. Kategorija: Market vesti Intelligence\nBikini za devojčice firme “Aberkombi & Fič” proglašen je za najveći marketinški promašaj godine, objavljeno je na internet stranici “Dejli Fajnans”.\nAmerički proizvodač odeće za mlade, lansirao je dečiju liniju kupaćih kostima “Ešli” sa grudnjakom povećanog obima, a prema opisu na firminom sajtu kostim je namenjen devojčicama od osam do 14 godina. Pošto je dobila mnoge primedbe roditelja i pedijatara, kompanija je izmenila preporučen uzrast na 12-14 godina.\nNa drugom mestu na listi marketinških promašaja našao se servis za prodaju DVD disketa kompanije “Netfliks” pod nazivom “Kvikster”. Kompanija “Netfliks”, koja se u Sjedinjenim Američkim Državama i Kanadi bavi onlajn-slanjem popularnih filmova i poštanskom dostavom DVD disketa, podelila je ta dva servisa, izazvavši oštru kritiku korisnika.\nNa trećoj poziciji rejtinga obreli su se električni automobili “ševrolet volt” kompanije “Dženeral Motors”. Iako je kompanija ubrzala plasman električnih vozila za pola godine, u prvom mesecu je uspela da proda samo 125 ovih automobila.\nPreostala mesta na listi marketinskih promašaja zauzeli su telefon “HTC Status” sa specijalnim tasterom “Šer” za korišćenje “Fejsbuka”, tablet “PlayBook” kompanije RIM, novi “Fijat 500” i “Diznijev” 3D-film “Marsu su potrebne mame”.\nNa sajtu “Dejli fajnans” je ranije objavljen lista 25 najvećih promašaja u istoriji marketinga.\nMeđu njima su se našli energetsko piće nazvano “Kokain”, muška kolonska voda “Harlej Dejvidson”, jogurt “Kosmopoliten” i gotova jela pod brendom “Kolgejt”, flaširana foda za kuce i mace “Žedno kuče!” i donje rublje “Bic”.


Ruše pozorište, simbol Subotice\nZgrada Narodnog pozorišta - Nepszinhaz biće srušena i na njenom mestu biće izgrađena novi objekat, prema projektu koji je ranije predložen. Ostaće sačuvan samo portal sa prepoznatljivim stubovima, odlučila je juče većina odbornika na vanrednoj sednici Skupštine opštine Subotica.\nPiše: Milenko Popadić\nSUBOTICA - Zgrada Narodnog pozorišta - Nepszinhaz biće srušena i na njenom mestu biće izgrađena novi objekat, prema projektu koji je ranije predložen. Ostaće sačuvan samo portal sa prepoznatljivim stubovima, odlučila je juče većina odbornika na vanrednoj sednici Skupštine opštine Subotica.\nZa projekat izgradnje novog pozorišta zalagali su se odbornici vladajuće SVM i gradonačelnik Geza Kučera, a pri jučerašnjem glasanju podržali su ga i demokrate, odbornici LSV, kao i pojedini odbornici koji su se donedavno predstavljali kao „Građanski blok“.\nPeticija u organizaciji aktivista Liberalno-demokratske partije, koju je potpisalo blizu 5.000 Subotičana sa zahtevom da se o budućnosti zgrade koju smatraju simbolom svog grada odlučuje na referendumu, pisana je uzalud. Na jučerašnjoj sednici bilo je dosta varnica, pa čak i politički veoma nekorektne diskusije između zagovornika dva različita rešenja za sudbinu gradskog teatra. Predlog odbornika koji se protive menjanju sadašnjeg izgleda teatra da se na sednici o ovoj odluci glasa pojedinačno, da svaki odbornik kaže imenom i prezimenom da li je za ili protiv novog projekta, nije prihvaćen.\nOdbornika Mirka Bajića su kolege iz vlasti prozvale zbog „govora mržnje“ koje je na nekoj od ranijih pres konferencija uputio na račun vladajućih stranaka. Tema sednice juče je bila i izgradnja benzinskih pumpi pored autoputa E - 75, i rasprava je obilovala neprijatnim tonovima, a odbornici su se međusobno prozivali za „političke dilove“, „zamazivanje očiju“ obmane, delili se na „naše i njihove“, a čule su se i brojne druge kvalifikacije neprimerene ljudima koji u Gradskoj kući predstavljaju Subotičane.\nSednica lokalnog parlamenta prekinuta je sinoć oko 19.30 sati, jer je predsedavajući ustanovio da nedostaje kvorum, ali je nekoliko najvažniji odluka za vlast doneto, poput one o rušenju zgrade Narodnog pozorišta.


Simpsonovi kao lažni proroci S12 E48 - FakeNews Tragač\nSimpsonovi kao lažni proroci S12 E48\nSlika čuvara Vilija iz serijala Simpsonovi, obučenog poput jednog od demonstranata sa ovonedeljnih protesta u Vašingtonu, nije se pojavila u tom crtanom filmu, već je reč o foto-montaži. Ovo, međutim, nije prvi put da se plasiraju dezinformacije o predviđačkim sposobnostima Simpsonovih.\nTokom demonstracija koje su se ove srede dogodile u Sjedinjenim Američkim Državama desio se upad u Kapitol u kom je učestvovao i Džejk Anđeli (engl. Jake Angeli), poznat kao jedan od zagovornika teorije QAnon. Anđeli je bio autentičnog izgleda, go do pasa, sa tetovažama po telu, zastavom SAD-a u ruci i krznenom kapom sa rogovima na glavi. Ilustracija koja se pojavila nakon demontracija prikazuje čuvara Vilija, koji imidžom podseća na Anđelija. Pokraj njega se nalaze likovi iz porodice Simpson, a u pozodini je vidljiv springfildski Kapitol.\nOva slika nije segment iz jedne od epizoda animirane serije, već predstavlja izmenjen isečak u kojem čuvar Vili nema kapu sa rogovima, tetovaže niti zastavu u ruci. Pored njega je dodata i porodica Simpson, isečena iz jednog od reklamnih postera serije, ali je izostavljen Bart Simpson, koji na originalnoj slici nije dobro raspoložen.\nNova S, Blic, Informer, Serbian times i Dnevno unutar svoji tekstova ne pominju direktno ovu foto-montažu, ali je sadrže u vidu ilustracije ili integrisane veze koja vodi prema objavi na Tviteru. U fokusu tekstova je autentična epizoda u kojoj se prikazuje šta bi to moglo da se desi ukoliko Homer ne glasa, usled čega je prikazana katastrofa na Dan inaguracije 20. januara 2021. godine, gde Homer sedi na krovu svoje kuće u kataklizmičnom Springfildu. Epizoda je emitovana u oktobru 2020. godine.\nOvo nije prvi put da se pričama iz Simpsonovih manipuliše u medijima, pošto se smatra da je ova serija predvidela mnoge istorijske događaje. Portal za proveru činjenica Snopes je dekonstruisao mnoge takve tvrdnje, među kojima i pretpostavke da su Simpsoni predvideli da će Donald Tramp postati predsednik, da će se dogoditi velika eksplozija u Bejrutu, kao i epidemiju virusa korona.


Preporuka: 35 / Link / Replika: 1 / Molimo vas da se ulogujete ili registrujete da biste mogli da šaljete komentare.\nPreporuka: 21 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 7 / Link / Replika: 21 / Molimo vas da se ulogujete ili registrujete da biste mogli da šaljete komentare.\nPreporuka: 7 / Link / Replika: 9 / Molimo vas da se ulogujete ili registrujete da biste mogli da šaljete komentare.\nPreporuka: 21 / Link / Replika: 15 / Molimo vas da se ulogujete ili registrujete da biste mogli da šaljete komentare.


Naslovnica NAJNOVIJE Politika Potvrđeno: SDA zatražila formiranje rezervnog sastava policije u FBiH\n– S obzirom na to da su se MUP entiteta RS i Narodna skupština RS oglušile na upozorenja i apele domaćih i dijela međunarodnih zvaničnika te utvrdile nacrt zakona kojima će rezervni sastav policije biti uveden u entitetu RS, ovakav odgovor smatramo nužnim i jedino ispravnim da se ne bi narušio balans policijskih snaga u entitetima. Očekujemo od ostalih političkih stranaka u FBiH da se pridruže i podrže ovu inicijativu.\nSDA će, također, poduzeti sve zakonske mogućnosti da se iz novog zakona u entitetu RS ukloni odredba o tzv. legendiranju, koja bi omogućila izdavanje lažnih bh. dokumenata za navodno izvođenje policijskih akcija. Takva odredba protivna je važećim zakonima i policijskim standardima, a njome bi se omogućile brojne zloupotrebe i narušila sigurnost – saopćeno je iz SDA.


VojvodinaCafe - Otvoreno predstavništvo Vojvodine u Briselu\nVest objavljena: 07.10.2011 22:02\nPredstavnici Vojvodine zvanično su počeli da rade u pokrajinskom predstavništvu u Briselu, gde će lobirati za interese Vojvodine.\n- Mi smo privukli oko 6,3 milijarde evra stranih investicija u prethodnim godinama. I zbog toga je osnovni zadatak naših predstavnika u Briselu kako da privuku što više stranih investitora, i tako da obezbede što veće učešće Pokrajine u razvojnim fondovima Evropske unije. Napominjem da je samo u fondovima Dunavske strategije oko 50 milijardi evra namenjeno za apriliciranje. I zbog toga, prioritetni zadatak jeste upravo da predstavnici Vojvodine u EU obezbede veće prisustvo, obezbede lobiranje za sredstva EU i obezbede mogućnost da se Pokrajina brže razvija - kazao je Pajtić.\n- Za razliku od nedavno otvorenih kancelarija Niša i Kragujevca u prestonici Evropske unije, Vojvodina će umesto kancelarije imati predstavništvo čije će sedište biti u zgradi Misije Srbije. To znači da će pokrajinski predstavnici imati diplomatski status - objasnio je Predrag Novikov.\nInače, pokrajinsko predstavništvo u Briselu je statutarna i zakonita kategorija pošto je njegovo otvaranje predviđeno Statutom Vojvodine i republičkim Zakonima o potvrđivanju pokrajinskog statuta i o prenosu nadležnosti sa republike na pokrajinu.\nKrajem marta vojvođanska administracija za to je dobila saglasnost od Vlade Srbije, nakon čega je Fond Evropski poslovi u ime Vlade Vojvodine sa Ministarstvom spoljnih poslova potpisao sporazum na osnovu kojeg je otpočeo proces diplomatskih priprema predstavnika Vojvodine Predraga Novikova i Andree Staić.\n- Za APV je od kapitalnog značaja početak rada ove kancelarije, kako bi se pripremila za konkurse evropskih fondova koji su u drugoj polovini godine. Mnogo toga će se dešavati, posebno zbog očekivanog dobijanja statusa kandidata, što je posebno značajno i zbog toga što nam se onda otvaraju i fondovi za ruralni razvoj - rekao je Novikov dodajući da je Vojvodini važno da dobije i predstavnika u IPA komitetu, jer to telo svake godine određuje prioritete pretpristupnih fondova.\nANIBAS - 08.10.2011, 17:16\nANIBAS - 08.10.2011, 17:17


Evropske igre 2019. u Belorusiji – Sport\nEvropske igre 2019. u Belorusiji\nDruge po redu Evropske igre godine biće održane u Minsku, nakon što je Holandija odustala od domaćinstva\nGlavni grad Belorusije Minsk biće domaćin drugih po redu Evropskih igara 2019. godine, potvrdio je predsednik te zemlje Aleksander Lukašenko.\nEvropske igre 2019. godine prvobitno je trebalo da se održe u Holandiji, ali je ta zemlja otkazala organizaciju iz finansijskih razloga, pa je kasnije dodeljena Minsku.\nPredsednik Belorusije Lukašenko izjavio je da je „njegova zemlja pokazala da može da se računa na nju i Evropske igre označio kao probu za kandidaturu za domaćinstvo Olimpijskih igara“, prenosi agencija AP.\nPrve Evropske igre odžane su u Bakuu prošle godine, a Srbija je ostvarila veliki uspeh. U Azerbejdžanu u junu 2015. nastupalo je 132 takmičara iz Srbije u 20 sportova, a osvojili su 15 medalja – osam zlatnih, četiri srebrne i tri bronzane.\nOstali sportovi2019, belorusija, evropske, igre\nSrpska džudistkinja Marica Perišić poražena je nakon velike borbe...\nVelimir Stjepanović završio je na 16. mesto u ukupnom...\n25 јула, 2021 Dejan M. Andrić 0\nReprezentacija Srbije u basketu 3X3 ostvarila je i četvrtu...\nKošarka Olimpijada Ostali sportovi Vesti


Deljenjem znanja do veće efikasnosti u poljoprivredi - Poljoprivredne vesti | Agroklub.rs\nDeljenjem znanja do veće efikasnosti u poljoprivredi\nKada kompanije sarađuju sa mrežom poljoprivrednika i otkriju da su pojedine prakse ili primenjeni proizvodi razlog većeg prinosa, mogu ih preporučiti drugima kako bi i oni poboljšali svoju efikasnost, objašnjavaju iz kompanije AGRIVI.\nPoljoprivredna industrija danas se suočava sa velikim izazovima. S jedne strane, proizvođači su pod pritiskom proizvodnje većih prinosa kako bi se prehranilo rastuće stanovništvo. S druge moraju da povećaju svoj prinos korišćenjem manje proizvodnih resursa i smanjenjem klimatskog i ekološkog otiska. Bilo da se bave proizvodnjom hrane ili useva za dalju industrijsku preradu, oni kao i agrarna preduzeća moraju da budu što efikasniji kako bi mogli da odgovore na trenutne globalne izazove.\nPostizanje efikasne biljne proizvodnje nije cilj samo za poljoprivrednika, već i za kompanije koje sarađuju sa njima bilo za otkup useva za preradu, prodaju semena, zaštitnih sredstava, đubriva i drugih repromaterijala.\nStoga preduzeća koja prodaju repromaterijal mogu unaprediti i sopstveno poslovanje. U slučaju firmi za preradu hrane, to je moguće kroz obezbeđivanje sigurnosti snabdevenosti količinama, a onih koje proizvode repromaterijal, poboljšanje efikasnosti poljoprivrednika znači poboljšanje lojalnosti i celokupne saradnje.\nDeljenje znanja kao ključ za efikasnu proizvodnju\nPoljoprivrednici znaju kako da proizvedu svoje useve. Ipak, zbog različitosti klimatskih i agroekoloških uslova u biljnoj proizvodnji, mnogi su suočeni s izazovima u postizanju optimalnog prinosa. Da bi mogli da prehrane svoje porodice i zarade novac, moraju da proizvode više i prodaju svoje useve po odgovarajućoj ceni. Budući da ona obično zavisi od kvaliteta useva i vremena isporuke, potrebna im je sva moguća pomoć kako bi postigli svoje proizvodne ciljeve.\nTo je situacija u kojoj prehrambene kompanije mogu da igraju važnu ulogu. Kada sarađuju sa mrežom poljoprivrednika, mogu identifikovati koji od njih su najefikasniji po prinosu, kvalitetu, održivosti i sigurnosti hrane. Kada identifikuju one najefikasnije, mogu da istraže razloge zbog kojih su neki ostvarili veće prinose u odnosu na druge.\nPonekad razlog veće produktivnosti mogu biti vreme, svojstva zemljišta i ostali agroekološki uslovi. Međutim, u nekim slučajevima razlozi su u primeni određenih đubriva i zaštitnih sredstava ili u načinu navodnjavanja. U slučaju kada kompanija otkrije da su pojedine prakse ili primenjeni proizvodi razlog većeg prinosa, može ih preporučiti drugima kako bi i oni poboljšali svoju efikasnost.\nKako pomaže AGRIVI?\nKao jedan od vodećih softvera za upravljanje ovom proizvodnjom, AGRIVI pomaže poljoprivrednicima i agro kompanijama da povećaju svoju efikasnost kroz poboljšanje prinosa, kvalitet useva, sigurnosti hrane i održivosti proizvodnje, uz postizanje optimizacije troškova. Koristeći našu platformu, firme mogu lako da identifikuju najefikasnije proizvođače u svojoj mreži i analiziraju pozadinu njihovog uspeha, bilo da je to povezano sa zemljištem i klimatskim uslovima ili s proizvođačkim praksama i primenom pojedinih proizvoda.\nAGRIVI omogućava kompanijama i direktnu komunikaciju s poljoprivrednicima (Foto: AGRIVI)\nAko razlog većeg prinosa leži u specifičnim agroekološkim i klimatskim uslovima, onda firma može da da preporuke poljoprivrednicima koji nisu toliko produktivni da uzgajaju neke druge kulture i sorte koje su prikladnije za određenu lokaciju. S druge strane, ako svi imaju slične agroekološke i klimatske uslove, tada može da analizira koje su to proizvodne prakse dovele do većeg prinosa i kvaliteta useva kako bi te prakse podelile sa drugima koji su manje efikasni.\nNa taj način mogu definisati spisak najboljih proizvođačkih praksi za svaki usev posebno i dati detaljne smernice o obavljanju određene aktivnosti, na primer kada je optimalno vreme za obavljanje određene prakse, koje proizvode treba da koriste i u kojoj količini.\nUz deljenje najboljih proizvođačkih praksi, AGRIVI im omogućava i direktnu komunikaciju sa svakim od svojih poljoprivrednika. Tako one mogu da povećaju efikasnost svojih proizvođača obaveštavanjem o mogućim vremenskim nepogodama, štetočinama ili novim komercijalnim proizvodima, sortama i ostalim relevantnim novostima.\nUz pomoć precizne vremenske prognoze, satelitskih snimaka i alarma za bolesti i štetočine, mogu vrlo lako da upoznaju svoje poljoprivrednike o mogućim pretnjama i spreče gubitke prinosa. Budući da efikasnost nastaje optimizacijom korišćenja proizvodnih resursa, AGRIVI omogućava kompanijama da prate uslove na polju i usevima i planiraju sve aktivnosti obzirom na vreme, svojstva zemljišta i uopšteno stanje useva.\nDeljenje Znanje Komunikacija Agrivi


„Članice neformalne poslaničke grupe Ženske parlamentarne mreže izražavaju duboko žaljenje povodom smrti svoje drage koleginice Vere Paunović.\nVera je bila aktivan borac za bolji život građana Srbije i prava žena, bila je koordinatorka ŽPM u HI sazivu Narodne skupštine Republike Srbije.\nTokom svog poslaničkog rada dala je veliki doprinos pozitivnim promenama u srpskom društvu i nesebično delila iskustvo mlađim kolegama. Bila je primer svesne odgovornosti koju ova funkcija podrazumeva i nikada nije odstupala od svojih principa zasnovanim na osnovnim ljudskim vrednostima bez ostrašćenosti i uz uvažavanje svih kolega bez obzira na stranačku, versku i neku drugu pripadnost.\nZa njenog života i poslaničkog mandata, pored ostalih važnih dostignuća u poboljšavanju položaja žena u Srbiji, njenom podrškom postignuta je i veoma važna pobeda u izmenama Zakona o izboru narodnih poslanika, prema kojoj je obavezno učešće manje zastupljenog pola povećano na 40 posto.\nNjenim odlaskom građani Srbije gube dostojnog zastupnika u parlamentu.\nIzražavamo iskreno saučešće njenoj porodici i stranačkim kolegama.\nNeka joj je večna slava i hvala za sve.“


Milatović - Matić: Ukidanje rominga dobra uvertira za zajedničku aktivnost ka EK | Standard\nMilatović – Matić: Ukidanje rominga dobra uvertira za zajedničku aktivnost ka EK\nMilatović je na Tviteru objavio da je u Beograu imao odličan sastanak sa Matić.\n”Govorili smo o unapređenju saradnje u oblasti turizma i regionalnoj promociji koja će biti tema radne grupe naša dva ministarstva, kao i nastup ka potencijalnim investitorima na najvećoj svjetskoj izložbi Dubai Expo 2020”, naveo je Milatović.\nFokus će, kako je rekao, biti i na uvođenju zajedničkih graničnih prelaza.\nPetar Radulović zamjenik direktora Aerodroma Podgorica\nRadulović je sin Branka Radulovića, potpredsjednika Skupštine i funkcionera Pokreta za promjene, partije koja je jedan od konstituenata nove parlamentarne većine.\n"Zakonom o privatizaciji privrede utvrđeno je da se privatizacija vrši u skladu sa godišnjim planovima privatizacije koje donosi Vlada na prijedlog Savjeta...


Sud BiH: Oruqiju minimalna kazna za šverc 6,5 kilograma heroina - CIN\nSudsko vijeće Suda BiH kojim predsjedava Goran Radević izreklo je danas Orućiju minimalnu kaznu predviđenu zakonom za ovo krivično djelo. Predviđena kazna za krijumčarenje droge je do 20 godina zatvora.\nU obrazloženju presude je navedeno da je kao olakšavajuća okolnost uzeto to što je Orući priznao krivicu i otkrio osobu koja ga je angažirala za šverc drogom, te da nije ranije osuđivan. Naime, on je otkrio da je drogu prevozio za izvjesnog Leonarda iz Peči na Kosovu.\nOrući je danas izjavio da je i dalje spreman sarađivati sa tužiocem.\nTužilaštvo BiH je najavilo žalbu na presudu, dok je Orućijev branilac Mirza Kovač kazao da se neće žaliti.\nOleg Čavka, tužilac Tužilaštva BiH, prije izricanja presude je kazao da Orući nije sarađivao u onoj mjeri kako je to odbrana htjela da prikaže.\nPrama Čavkinim riječima, Orući jeste tvrdio da su specijalno izrađene tajne pregrade u njegovom automobilu služile za prevoz zlata, iako je u njima pronađena droga. Tužilac je kazao da nikad nije potvrđeno da optuženi posjeduje zlataru, navodeći samo Modnu agenciju “Model Agency” kao Orućijevo vlasništvo.\nČavka je još naveo da je Orući krijumčario više od šest kilograma čistog heroina od kojeg se, miješanjem sa drugim supstancama, može dobiti 36 kilograma droge za prodaju na ulici.\n„To je dovoljno za 400 do 500 hiljada narkomana. Jedan gram na ulici vrijedi od 10 do 15 KM, što znači da bi ulična vrijednost ove droge bila od 4 do 5 miliona KM“ – kazao je Čavka.\nAdvokat Kovač je ove tvrdnje tužioca nazvao tendencioznim, zlonamjernim i kontradiktornim te dodao da je Orućijeva porodica na Kosovu ugrožena zbog svjedočenja njegovog klijenta.\nNa ranijim ročištima Kovač je kazao da će se Orućijeva porodica zbog prijetnji koje dobiva nakon njegovog svjedočenja morati iseliti sa Kosova. Kovač je tada napomenuo da je Orućijev daidža ubijen u bombaškom napadu u Peći na Kosovu, odmah nakon što je njegov branjenik priznao krivično djelo.\nSud je naložio da se Orućiju oduzmu svi predmeti koji su korišteni u izvršenju ovog krivičnog djela, uključujući i automobil.\nOrućija su 2. februara na području sarajevskog naselja Ilidža uhapsili pripadnici Državne agencije za istrage i zaštitu (SIPA). Policija je u njegovom automobilu pronašla drogu koju je, prema navodima optužnice, nabavio u Crnoj Gori.\nOptuženi je tada izjavio Tužilaštvu da je drogu unio preko graničnog prelaza u blizini Višegrada, došavši potom u Sarajevo gdje ju je trebao predati njemu nepoznatoj osobi, za šta bi dobio 5.000 eura. Uhapšen je prije isporuke.


Foto: MUP Crne Gore, Facebook / RAS Srbija\n- Intenzivne aktivnosti službenika Uprave policije, na rasvetljavanju krivičnog dela ubistvo koje je počinjeno na štetu A. G. (30), daju rezultete i postignuti su pomaci u istrazi u veoma kratkom roku - navode iz UP, a prenele su "Vijesti".\nNadležni trenutno rade na rasvetljavanju identiteta nepoznate osobe sa snimaka i fotografija, a za koje se sumnja da je pucala iz vatrenog oružja na Gazivodu.\nMogući ubica Andrije Gazivode\n- Ukoliko neko od građana prepozna ovo lice sa fotografija i snimka molimo da obavesti policiju pozivom na brojeve: 067/184-840 i 067/184-873 ili na besplatni broj 122 ili najbližoj policijskoj stanici - navodi se u saopštenju UP.\n15 hitaca ispaljeno na njega\nPosećamo, Andrija Gazivoda je 17. februara upucan sa 15 hitaca iz "heklera", ispred teretane na Cetinju pri čemu je njega pogodilo čak 14. Nakon ubistva saslušano je desetak osoba za koje se sumnjalo da imaju nekakve veze sa ubistvom.\nNjegovo ubistvo ubraja se u jedno od četiri pucnjave koje su se dogodile na teritoriji Crne Gore u proteklih nekoliko nedelje. Pre tri dana Bojan Anđušić (31) ranjen je u pucnjavi u Zeti, pri čemu je zadobio lakše telesne povrede u predelu noge, a policija traga za dva lica i vozilom kojim su se udaljili sa lica mesta. Anđušić je poznat policiji po incidentu još iz 2012.godine, kada je tokom porodične svađe bacio ručnu bombu ispred kuće Miorada Rakčevića u zetskom naselju Berislavi. Geler od bombe pogodio je njegovog tada trogodišnjeg sestrića koji je, srećom, prošao sa lakšim povredama.\nRanjavanje Krstovića i ubistvo Roganovića\nDa podsetimo, 28. januara, u zetskom naselju Balijače, sa 27 hitaca ranjen Igor Krstović, koji je prema policijskim evidencijama blizak škaljarskom klanu. Na njega su nepoznati pucači otvorili vatru nedaleko od kuće i zadali mu teške povrede nogu i ruku zbog kojih je odmah transportovan u podgorički Klinički centar, a zatim i u Hanover zbog teških rana. Nakon pisanja tamošnjih medija i glasa naroda, on je proterao iz Nemačke i helihopterom hitne pomoći odleteo je za Tursku gde je nastavio lečenje.\nNakon toga, 13. februara u Herceg Novom, na stepeništu kod Kanil kule, sa pet hitaca iz pištolja ubijen Šćepan Roganović (36), navodno blizak "kavačkom klanu". Da je reč o profesionalnoj, naručenoj likvidaciji, bilo je jasno odmah jer je uočeno da je ubica najpre sa nekoliko metaka pucao Roganoviću u telo, a onda mu je prišao i overio ga još jednim u glavu. Crnogorska "Pobjeda" je prenela da je u Specijalnom državnom tužilaštvu saslušan Miloš Đuričković, zbog sumnje da je učestvovao u ubistvu, a da se traga za još dve osobe.


Održan sastanak potpredsjednika Gvozdenovića sa ambasadorom Gruzije\nčetvrtak, 28 septembar 2017 14:10\nSaradnja u okviru grupa prijateljstva kao doprinos kontinuitetu dobrih odnosa\nPotpredsjednik Skupštine Crne Gore Branimir Gvozdenović i predsjednik Grupe prijateljstva sa Parlamentom Gruzije održao je danas sastanak sa nerezidentnim ambasadorom Gruzije u Crnoj Gori, sa sjedištem u Budimpešti, Nj. E. Zazom Kandelakijem.\nPotpredsjednik Gvozdenović i ambasador Kandelaki razmijenili su mišljenja u vezi daljeg razvoja međudržavnih odnosa, posebno putem parlamentarnog mehanizma saradnje u okviru grupa prijateljstva koje postoje u oba parlamenta. Imajući u vidu novoformiranu Grupu prijateljstva sa Parlamentom Gruzije, potpredsjednik Gvozdenović je istakao da su stvoreni uslovi za unaprijeđen model parlamentarne saradnje koja oslikava sveukupne dobre i prijateljske odnose sa Gruzijom. U vezi sa tim, ukazano je da rezultati saradnje grupa prijateljstva između parlamenata mogu dati dodatni impuls i energiju ukupnim bilateralnim odnosima.\nAmbasador Kandelaki posebno je naglasio značaj članstva Crne Gore u NATO za Gruziju, koja teži integraciji u evroatlantsku političku i bezbjednosnu strukturu, te je ukazao na važnost razmjene informacija i iskustava crnogorskih evroatlantskih integracija. Poseban interes iskazan je za ulogu parlamenta i doprinos koji je Skupština Crne Gore pružila u procesu integracije u Sjevernoatlantski savez.\nNa sastanku su razmijenjena mišljena o oblastima od zajedničkog interesa za obje zemlje, posebno iskustva koja se tiču razvoja turističke privrede, perspektivama daljeg ulaganja u turizam, inovacijama u turističkoj ponudi, ali i koracima ka povezivanju dvije kulture i dva naroda.\nSusret potpredsjednika Gvozdenovića i ambasadora Kandelakija bio je takođe prilika za diskusiju o brojnim tekućim pitanjima od značaja za evropsku perspektivu dvije zemlje, ali i o globalnim izazovima i očuvanju mira i stabilnosti kao preduslova za opšti ekonomski i društveni prosperitet.


Poziv za medije - Druga akciona konferencija STANJE CIVILNOG DRUŠTVA: Stabilnost i održivost | CPCD\nU Bosni i Hercegovini postoje održive i prosperitetne organizacije civilnog društva koje svojim radom uočavaju i rješavaju veliki broj problema bh. društva. Pitanje je do kada?\nZadovoljstvo nam je uputiti Vam poziv za učešće na Drugoj akcionoj konferenciji pod nazivom STANJE CIVILNOG DRUŠTVA: Stabilnost i održivost koja će se održati u četvrtak, 5. jula 2018. godine sa početkom u 10 časova u prostorijama My Face na Vilsonovom šetalištu.\nNaša država izdvaja značajna sredstva iz javnog budžeta za finansiranje rada udruženja i fondacija, od općinskog do državnog nivoa. U bazi podataka na stranici Ministarstva pravde BiH nalazi se čak 24.953 organizacija civilnog društva, od kojih se procjenjuje da je 13.955 njih aktivno. Trenutni sistem finansiranja udruženja i fondacija u BiH nije u potpunosti transparentan niti efektivan, što potvrđuju i podaci koje je prikupio Centar za promociju civilnog društva (CPCD).\nOsim finansiranja iz javnog budžeta, bitan element održivosti udruženja i fondacija u BiH su i prihodi od vlastitih aktivnosti (prodaja proizvoda i usluga). Društveno preduzetništvo, ekonomske aktivnosti organizacija, start-up programi, inovacije su oblasti koje zakon nije upotpunosti definisao i regulisao.\nDruga akciona konferencija će predstaviti javnosti ove aspekte održivosti udruženja i fondacija, u cilju jačanja saradnje između vlasti i civilnog društva na daljem uređenju i transparentnosti ovih oblasti. Konferencija će okupiti predstavnike relevantnih institucija vlasti, predstavnike udruženja i akademske zajednice, te predstavnike međunarodne zajednice i donatora.\nOva konferencija se organizuje u okviru Programa održivosti civilnog društva (CSSP), koji podržava USAID.\nIzjave za medije možete dobiti od predstavnika civilnog društva, donatora i državnih institucija prije početka konferencije, u periodu od 10:00 do 10:30h.\nOsoba za kontakte sa medijima: Omir Tufo, projekt menadžer\n+ 387 61 145 100


Lavrov u Beogradu: Vreme za ZSO, prihvatićemo svako rešenje koje odgovara Srbiji - Radio Kosovska Mitrovica\nLavrov u Beogradu: Vreme za ZSO, prihvatićemo svako rešenje koje odgovara Srbiji\n11. October 2021, 07:57\n„Vreme je da se ispune dogovori postignuti pre više godina, posebno dogovor o stvaranju ZSO na Kosovu koji je bio usaglašen zvanično konkretno još 2013. godine“, kazao je večeras u Beogradu Sergej Lavrov. Tvrdi da „nije na čast EU ta popustljivost u pokušajima Kosovara da odlože za srpsko stanovništvo na Kosovu to najvažnije pitanje“.\n„Naš najotvoreniji i najiskreniji razgovor do sada“ – je sve što je predsednik Srbije Aleksandar Vučić mogao da otkrije o razgovoru sa ruskim ministrom spoljnih poslova večeras u Beogradu.\nVučić: Srbija ne zaboravlja svog viševekovnog prijatelja\nNaglasio je da se radi o viševekovnom prijateljstvu i da je Srbija do sada imala podršku Rusije, ne samo u Ujedinjenim Nacijama, nego i u svim ostalim međunarodnim institucijama.\n„Verujem da će tako biti i ubuduće, isto tako kako mi odgovaramo našim ruskim prijateljima, u tim odnosima u okviru takvih organizacija i institucija“, kazao je predsednik u zajedničkom obraćanju medijima.\nA Srbiji je važno da uvek pamti u teškim trenucima one koji joj pomažu, kao što je to Rusija činila – od borbe sa kovidom 19 preko Kosova.\nAnalizirajući celokupnu situaciju u regionu, predsednik je upoznao visokog ruskog diplomatu sa, kako je objasnio, svojim objektivnim strahovima, i dobio njegovo viđenje, a kroz viđenje i „važne savete“.\n„Republika Srbija ostaće vojno neutralna zemlja. Mi se ponosimo svojom vojnom neutralnošću i u skladu sa tim, nastavićemo ne samo da čuvamo svoju zemlju, da je štitimo, već i da razvijamo naše odmbrambene kapacitete kako bismo odvratili svaog potencijalnog agresora od namere da slobodu Srbije ugrozi“.\nLavrovu je preneo „želju i nadu“ da će se do kraja godine sresti i sa predsednikom Putinom sa kojim će strateški razgovarati o pitanjima od interesa za Srbiju.\nLavrov: 1244 i direktan razgovor Beograda i Prištine\nSrbija je i dalje najvažniji partner stabilnosti mira u ovom regionu i njeno mišljenje treba uzeti u obzir u bilo kojem pregovaračkom formatu i razmeni mišljenja, poručio je Sergej Lavrov u obraćanju medijima sa Andrićevog venca.\nŠto se tiče pitanja rešavanja Kosova, Lavrov je više puta večeras spomenuo rezoluciju SB UN 1244, podsećajući i na to da je upravo Ruska Federacija insistirala na delu rezolucije u kojem se naglašava poštovanje teritorijalnog integriteta i suvereniteta nekadašnje SRJ, odnosno Srbije.\nIpak, Rusija će podržati svako rešenje koje bude odgovaralo Srbiji i srpskom narodu, takođe je i večeras nekoliko puta ponovio ruski ministar spoljnih poslova.\nRusija je bila zabrinuta „provokacijom“ koju se krajem septembra dogodila na Severu Kosova, ali je istovremeno cenila „suzdržanost i tvrd stav Srbije i predsednika Vučića koji je omogućio da se kriza reši i da se obustave potezi kosovskih Albanaca“.\nVreme je i da se formira Zajednica srpskih opština, podsetio je takođe gost iz Moskve, naglašavajući da će upravo Rusija insistirati na ispunjenju dogovora za koji je odgovorna i EU kao posrednik u dijalogu.


Implementacija procedura | SecuritySEE.com\nNaslovna Novosti Implementacija procedura\nU bilo kom poslovnom sistemu nije dovoljno samo napisati radno uputstvo ili proceduru, poslati je na nekoliko E-mail adresa i očekivati da će ona dati svoje pozitivne efekte dovodeći nas do planiranih rezultata. Sam proces izrade procedure koja treba da opiše i definiše određene mere i aktivnosti mora biti detaljan i analitičan kako bi svi učesnici aktivnosti imali jasne ciljeve, zadatke i odgovornosti. Isto tako uvođenje procedura u organizaciju zahteva dodatno angažovanje menadžmenta u domenu obuke, implementacije, kontrole i revizije čime određena radna aktivnost pored formalnog definisanja dobija i svoj suštinski karakter.\nČesto se dešava da određeni procesi u kompanijama nisu uređeni procedurama ili radnim uputstvima, nego se isti odvijaju po ustaljenom režimu i usmenoj instrukciji koju je nekada neko izdao. U toj činjenici leže brojni rizici od mogućnosti paušalnog pristupa radnim obavezama zaposlenih do izbegavanja odgovornosti ili čak internih zloupotreba.\nOno što su uočili brojni menadžment konsultanti je da u radnim aktivnostima postoji veliki broj detalja koji ne stvaraju nikakve vrednosti (u praksi preko 50%), a navikli smo da ih smatramo neophodnim, jer tako se i pre radilo, tako i drugi rade i šta tu ima da se izmišlja i slično. Međutim, uočavanjem to jeste analizom koliko navedenih segmenata u procedurama predstavlja ,,rasipanje“ resursa, javlja se osnovana potreba za redukcijom datih aktivnosti čime se postižu drastična povećanja produktivnosti i konkurentnosti bez kapitalnih ulaganja.\nStoga je neophodno da sve kompanije izaberu adekvatnu i profesionalnu konsultansku kuću, koja će im pružiti kvalitetnu izradu i implementaciju bezbednosnih procedura nakon snimanja poslovnih procesa u organizaciji i usaglašavanje postojećih pravila i bezbednosnih politika sa već postojećim standardima.\nSledeći zajednički korak vašeg menadžmenta i stručnog tima jeste implementacija definisanih pravila, edukacija odgovornih lica, kao i svih učesnika u procesu za sprovođenje procedura i formiranje kompletne izlazne dokumentacije koja potvrđuje realizaciju operativnih aktivnosti.\nRevizija postojećih procedura i njihovo usaglašavanje sa promenama u kompaniji, novim zahtevima menadžmenta ili izmenama zakonske regulative treba sprovoditi kontinuirano u cilju podizanja kvaliteta vaših usluga i boljeg tržišnog pozicioniranja.\nPoslednje zakonske izmene i obaveze koje su definisane za privredna društva, takođe ukazuju na neophodnost izrade procene rizika i plana obezbeđenja, zatim planiranje i projektovanje tehničkih sistema zaštite, korišćenja sistema video nadzora, zaštitu podataka o ličnosti (GDPR), upravljanje kontinuitetom poslovanja BCM, što predstavlja samo neka od mnogih organizacionih prilagođavanja, koja su trenutno aktuelna kako u Republici Srbiji, tako i u regionu.\nSamim tim, bez izrade i implementacije bezbednosnih procedura nije moguće objediniti sve gore navedene procese u kompaniji i aktivnosti menažmenta bi bile haotične u ovom domenu.\nPrethodni članakKonferencija: „Snaga SME – Podsticaj i rast preduzeća“ 2019\nSledeći članakOPREZNO 1. MAJA: Opasnosti prvomajskog uranka


Beogradski izbori: bankrotirana opozicija protiv autoritarne vlasti? – Bilten\nBeogradski izbori: bankrotirana opozicija protiv autoritarne vlasti?\nJelena Lalatović / 06.09.2017. 25.02.2021.\nIako na prvi pogled potpuno dominiraju srpskom političkom scenom, naprednjaci predsjednika Aleksandra Vučića svoju su hegemoniju izgradili na staklenim nogama. Ono što ju je do sada omogućavalo bila je potpuna nesposobnost i liberalne i nacionalističke opozicije da ponudi bilo kakvu uvjerljivu alternativu. No sljedeći beogradski izbori mogli bi se pokazati kao izazov za ovaj odnos snaga.\nRedovni izbori za skupštinu grada Beograda, koji treba da se održe početkom naredne godine, predstavljaju šansu za “početak kraja” vladavine Aleksandra Vučića i Srpske napredne stranke tj. za elektoralni proboj neke opozicione grupe i/ili alternativne politike. Međutim, nevolja je u tome što je najveći deo parlamentarne opozicije Vučiću – poput klerikalno orijentisanih protofašističkih Dveri, libertarijanski nastrojene stranke Dosta je bilo pod vođstvom bivšeg Vučićevog ministra Saše Radulovića, pa do “pokreta” Vuka Jeremića, srpskog nacionaliste sa diplomatskom karijerom – delimično ili u celini zagovara politike koje su, u najmanju ruku, podjednako loše kao i program koji sprovodi Vučić.\nNije verovatno ni da bi Demokratska stranka – koja je zahvaljući doslednom sprovođenju neoliberalne politike privatizacije javnih preduzeća, masovnih otpuštanja, ignorisanja radničkih štrajkova, ukidanja ili poskupljenja javnih usluga, te zahvaljujući eksploataciji imidža političke opcije koja se obraća intelektualnoj eliti ili “prosvećenim” i “urbanim” glasačima, omogućila uspon Srpske napredne strane – na političku scenu mogla da se vrati kao relevantan faktor, čak i u saradnji sa Pokretom slobodnih građana, organizacijom koju je nedavno osnovao Saša Janković, bivši zaštitnik građana i predsednički kandidat koji je uspeo da osvoji 15% glasova.\nOdluka Demokratske stranke da prihvati Vučićev predlog za unutrašnji dijalog o pitanju Kosova dovela je do raskola između Jankovića i DS-a, ali to više ukazuje na Jankovićev oportunizam nego na njegovu nameru da zaista raskine sa politikom koju DS oličava. Naime, Janković je ovu odluku kritikovao tvrdeći da ne želi da učestvuje u devastaciji “nacionalnog interesa” koju Vučić orkestrira, čime se priključio sve snažnijem skretanju opozicionog diskursa udesno.\nDijalog na opoziciji\nTakođe, ne treba izgubiti iz vida da je kroz predsedničku kampanju Saša Janković stekao određen ugled, kao i da je u nekim beogradskim opštinama dobio više glasova od Vučića, te da veruje da je dobar rezultat na gradskim izborima moguć i bez koalicionih partnera. Funkcioneri Demokratske stranke već su izjavljivali da će uslov za formiranje koalicije za gradske izbore biti “veća vidljivost DS”, jasno referirajući na podršku koju su kao stranka dali Jankoviću kao predsedničkom kandidatu.\nProblem sa opozicijom nije njena poslovična razjedinjenost, već upravo suprotno – klijentelistička premreženost, te nedostatak principa, labilna ideološka orijentacija, koja kada se ne svodi isključivo na to da se bude protiv Vučića kao autoritarnog pojedinca, kao jedino relevantnu i konstantnu kategoriju prepoznaje “nacionalni interes”. Otuda ne treba da nas čudi što lider Dveri Boško Obradović smatra da bi sa Jankovićem, uprkos tome što Janković ne negira genocid u Srebrenici i deklarativno podržava prava LGBT osoba, mogao da vodi dijalog, kako je u intervjuu za beogradski dnevni list Danas izjavio, o “vladavini prava i departizaciji državne administracije”.\nDveri takođe razmatraju koaliciju sa Jeremićem i Radulovićem, tako da opozicija, kada se radi o sprezi retorike nacionalnog interesa i politici zaštite profitnog interesa kapitala, očigledno nije atomizovana. Obradović često koketira sa retorikom socijalne pravde, pojavljuje se na radničkim protestima, ali njegov socijalni angažman počinje i završava se diskriminatorskom i šovinističkom pričom o srpskom radniku koga ugrožava kolonijalni, strani gazda na isti način na koji LGBT osobe – po njegovom mišljenju “proizvod” kolonijalnog Zapada – navodno ugrožavaju srpsku porodicu, a time i opstanak srpskog naroda.\nVažan test za SNS\nU situaciji u kojoj bi ova potencijalna koalicija (čiji su svi lideri bili kandidati na predsedničkim izborima, a njihov zbirni rezultat bio je manji od 10%) imala nekog udela u vlasti, ona bi izgledala kao preslikan odnos sadašnjeg predsednika, koji brani “nacionalni interes”, i premijerke koja za to vreme sprovodi nove rezove u javnom sektoru. Premijerka Ana Brnabić jeste tip ekspertkinje sa iskustvom u privatnom sektoru kakvim se do sukoba sa Vučićem predstavljao i Saša Radulović, koji već neko vreme pretenduje na funkciju gradonačelnika Beograda.\nBeogradski izbori nisu samo strateški važni, jer bi mogli označiti početak osipanja potpune kontrole Srpske napredne stranke nad svim političkim, infrastrukturnim i ekonomskim resursima, već je, što se lako može zaključiti i iz načina na koji se opozicija prema tim izborima odnosi, njihov podtekst mogućnost raspisivanja vanrednih parlamentarnih izbora na kojima bi moć vladajuće koalicije mogla biti osporena. Budući da vlast tvrdi da vanredni parlamentarni izbori neće biti raspisani početkom 2018., baš kao što je Vučić nakon izbora 2016. tvrdio da se neće kandidovati za predsednika, sva je prilika da će biti i parlamentarnih izbora.\nČinjenica da izbori za beogradsku skupštinu nisu raspisani zajedno sa ovogodišnjim predsedničkim izborima ukazuje na to da naprednjaci zaista strahuju od gubitka gradske vlasti. Razlog nije samo to što u Beogradu živi veći broj ljudi koji materijalno ili na neki drugi način nisu ucenjeni da glasaju za SNS već i činjenica da kvalitet života u Beogradu drastično opada od kada je na njegovom čelu Vučićev prijatelj i saradnik Siniša Mali.\nBeograd u smeću\nPolitika čiji je simbol “Beograd na vodi” sada se manifestuje kroz predstojeću privatizaciju Poljoprivrednog kombinata Beograd, koji vlast vidi kao zemljište koje se može prodati investitorima, što za obične građane i građanke znači gubitak radnih mesta i poskupljenje hrane. Dalje, ovog leta, deponija smeštena u beogradskom predgrađu Vinča je zbog neadekvatnog odlaganja otpada gorela 40 dana, a politika upravljanja otpadom sadašnje vlasti predviđa javno-privatno partnerstvo koje će imati katastrofalne i ekonomske i ekološke posledice. Gradska vlast kao rešenje predlaže spaljivanje otpada, što su detaljno kritikovali članovi inicijative Ne da(vi)mo Beograd, a javno-privatno partnerstvo će najverovatnije rezultirati i poskupljenjem komunalnih usluga vezanih za uklanjanje otpada.\nLokalni protesti u beogradskim naseljima, koji adresiraju nedostatak učešća građana u planiranju životnog prostora, budući da se urbanistička politika svodi na izgradnju novih benzinskih pumpi, sve su češći. U sliku nefunkcionalnog, zagađenog grada u kome je život sve skuplji savršeno se uklapa podatak da su početkom ove godine protestovali i radnici javno-komunalnog preduzeća “Čistoća” zbog toga što najveći deo njih radi po ugovoru o privremenim i povremenim poslovima i do 17 godina, bez adekvatne opreme i uslova za rad.\nZa to vreme, opozicija ubeđena u svoju izvesnu pobedu na sledećim parlamentarnim izborima, prevashodno se bavi pitanjem Kosova i opstanka “nacionalnog interesa”. Ona gradske izbore očigledno vidi tek kao simbolički korak ka osvajanju vlasti, pa ni ne nastoji da artikuliše konkretna rešenja koja bi mogla poboljšati standard i kvalitet života stanovnika Beograda. Vlast je, očekivano, u permanentnoj kampanji, čiji su deo u procesu “renoviranja” raskopane sve važnije saobraćanice u gradu, zbog čega je ionako spor saobraćaj još sporiji, a uvedena je i nova autobuska linija koja vozi do Ikee.\nOdgovor na retoričko pitanje zbog čega ljudi, uprkos srozavanju životnog standarda i autokratskim pretenzijama njenih funkcionera, glasaju za Srpsku naprednu stranku, kojim opozicija često nastoji da omalovaži sve one glasače koji ne vrednuju njene “demokratske” kapacitete, nije preterano komplikovan. Situacija u kojoj je kvazidemokratska opozicija obuzeta borbom za ustoličenje novog lidera zaista ide na ruku tome da deo biračkog tela režim percipira kao one “koji bar nešto rade”, iako su posledice njihovog “rada” dugoročno štetne ili tek kozmetička rešenja.\nOvih dana internetom kruži snimak na kome predsednik gradske skupštine u Jagodini građanima, u stilu feudalnog gospodara, pred kamerama dodeljuje skromnu socijalnu pomoć, na koju su oni zakonski ostvarili pravo. Poenta ovakvih ponižavajućih performansa jeste da se pokaže da je vlast ipak nešto uradila, zbog čega jedan deo glasova ostaje siguran. Kao što pokazuje objašnjenje bivše radnice beogradskog preduzeća C market, ljudi su za Vučića glasali zbog obećanja da će vratiti ono što je privatizacijom opljačkano, tj. rešiti pitanja koja su za njih od egzistencijalnog značaja, a ne iz neke patološke zadrtosti ili zatucanosti.\nNedostatak iole konkretnih rešenja i prezir prema žrtvama sistema u čijoj su izgradnji učestvovali sada istaknuti kritičari režima naprosto nije formula po kojoj se mogu dobiti izbori, pa ni oni beogradski. Kandidatura inicijative Ne da(vi)mo Beograd, čiji dosadašnji aktivizam mnogima uliva nadu, mogla bi biti signal da se na srbijanskoj političkoj sceni zaista javljaju nove snage.


Prvenstvo Srbije: Tisa Volan ubedljiva protiv Vojvodine, danas u "Pioniru" Red Tim dočekuje Partizan\nPosle pauze od sezone 2011/12. kada je poslednji put igrala zvanične mečeve, Vojvodina je ponovo zaigrala u Prvenstvu Srbije. Posle više od tri godine pauze novosadski crveno-beli su svoje učešće u nacionalnom prvenstvu počeli iz Segedina gde su gostovali Tisi Volanu, ekipi koja već treću godinu nastupa u Prvenstvu Srbije. Segedinci su pokazali da su trenutno znatno uigraniji tim i zabeležili ubedljiv trijumf od 10:2 i tako odlično startovali u ovogodišnjem šampionatu.\nPobedu domaćinu pred oko 800 gledalaca doneo je pre svih Adam Fekti koji je čak četiri puta zatresao mrežu novosadskog sastava. Dvadesettrogodišnji napadač nedavno je pristigao iz Ferencvaroša, a ima iskustva igranja u MOL ligi i u dresu Ujpešta, što se videlo i u njegovom učinku. Tri gola za Tisu postigao je Marton Bontovic, dok su po jednom strelci bili Andraš Ambruš, Tamaš Odri i David Varga. U ekipi Vojvodine jedini su se u strlce upisali Vojislav Kozarski, posle asistencije Vladana Drozdika koji se u poslednjem periodu i sam upisao u strelce posle dodavanja Viktora Čengerija.\nU drugom meču ovog vikenda u nedelju od 17.30 časova u ledenoj dvorani "Pionir" sastaju se Red Tim i aktuelni šampion Srbije Partizan. Desetostruki uzastopni osvajač titule u domaćem prvenstvu formalni je gost novoj ekipi u ovogodišnjem šampionatu, koja se do ove sezone takmičila samo u mlađim kategorijama. "Crveni tim" u prvom meču u sezoni ubedljivo je poražen od Crvene zvezde rezultatom 13:0, pa će u svom drugom nastupu u sezoni pokušati da poprave utisak protiv još jednog beogradskog velikana. Utakmica se igra od 17.30 časova u ledenoj dvorani "Pionir".\nPrvenstvo Srbije: Novi početak Vojvodine u Segedinu, Red Tim čeka šampiona u nedelju\nPrvenstvo Srbije: Partizan odbranu titule počeo ubedljivo


Anketa: Polovina građana Bugarske podržava prevremene parlamentarne izbore - Sputnjik Srbija\n07:43 21 April 2021\n20:23 17.08.2020 Preuzmite kraći link\nProcenat ljudi koji podržavaju antivladine proteste u Bugarskoj i dalje je visok. Podaci Centra za politička i sociološka istraživanja „Galup internešenal“ pokazuju da je 62 odsto učesnika ankete odgovorilo potvrdno, 23,7 odsto ne podržava demonstracije, a ostali su neopredeljeni. Istovremeno, polovina građana podržava prevremene parlamentarne izbore.\nOrganizatori ankete primećuju da se u poređenju sa istraživanjem s kraja jula, broj onih koji se zalažu za održavanje prevremenih parlamentarnih izbora povećao ─ tada je predlog podržalo 42 odsto učesnika, a sada 50 odsto.\nNajniži stepen poverenja u poslednjih nekoliko godina iskazan je bugarskom premijeru Bojku Borisovu – 20 odsto ispitanika ima pozitivno mišljenje kada je reč o poverenju prema premijeru, dok je 68 odsto potvrdilo da nema poverenja u Borisova. Nizak stepen poverenja među ispitanicima je i prema liderki opozicije u parlamentu ─ predsednici Bugarske socijalističke partije Korneliji Ninovoj – 17 odsto.\nPoverenje prema predsedniku Bugarske Rumenu Radevu je i dalje na visokom nivou – 47 odsto ispitanika ima poverenje u šefa države. Istovremeno, sociolozi ističu da je i njegova reputacija ugrožena poslednjih dana – ranije je procenat poverenja prema predsedniku iznosio oko 55 odsto ispitanika.\n„U sukobu Borisov-Radev potencijalna opasnost javno preti popularnosti obeju strana, iako je položaj Borisova, naravno, nepovoljniji“, navedeno je u istraživanju.\nU anketiranju je učestvovalo 811 Bugara u periodu od 30. jula do 7. avgusta – pre nego što je premijer predložio da se unesu izmene u aktuelni Ustav.\nRanije je saopšteno da skoro 40 odsto učesnika (39,3) sociološkog istraživanja u Bugarskoj smatra da bi najbolji izlaz iz trenutne krize bio da vlada podnese ostavku i da budu održani prevremeni parlamentarni izbori. Ispitanici su tada najbolje ocenili rad bugarskog predsednika Rumena Radeva, dok je rad bugarskog premijera Bojka Borisova ocenjen duplo lošije.\nanketa, prevremeni izbori


Dani Vojvodine na Zlatiboru 15.08.2017\nDana 10. avgusta, na Kraljevom trgu na Zlatiboru, u organizaciji Turističke organizacije Vojvodine i uz podršku Privredne komore Vojvodine, održani su prvi Dani Vojvodine na najposećenijoj srpskoj planini, koja s prvom nosi ovaj epitet jer je toga dana ovde boravilo više od 20.000 turista.\nUoči predstavljanja na Trgu, zakazanom za 18:00, u Hotelu „Palisad“ održana je konferencija za medije, na kojoj je viši samostalni stručni saradnik u Udruženju usluga Privredne komore Vojvodine, gospođa Dragica Samardžić, istakla da je Vojvodina ovom prilikom želela da predstavi nešto iz svoje turističke ponude, kako bi Zlatiborcima i njihovih gostima, dala razlog dolaska u severnu srpsku pokrajinu. Po njenim rečima, Vojvodina je sa svojom bogatom, raznovrsnom i atraktivnom turističkom ponudom prepoznta kao turistička destinacija na mogim tržištima, ne samo u regionu nego i šire, i da u Vojvodinu sve više dolazi turista iz Ruske Federacije, Turske, Nemačke, Kine, ali da prioritet predstavlja domaći gost. - Vojvodinu je za prvih šest meseci posetilo 6% više domaćih turista u odnosu na isti period prošle godine i želja nam je da se taj broj poveća. Područje Zlatibora nam je veoma bitno s obzirom da je turistička ponuda ove dve regije, Vojvodine i Zapadne Srbije, različita i dovoljno razvijena da pruži raznovrstan i bogat program boravka - dodala je gospođa Samardžić.Kulturno-istorijsku sliku Vojvodine upotpunjuju već prepoznatljive vojvođanske specifičnosti: salaši, čarde, vinarije, kao i poslovična vojvođanska gostoljubivost naglašena prebogatom gastronomskom ponudom. Brojne manifestacije poslednjih godina uspevaju da uvežu sve turistički značajne atribute kraja u kojem su locirane, što sve zajedno čini turističku ponudu Vojvodine atraktivnijom i poželjnijom.\nTuristička organizacija Vršca predstavila je Grad Vršac i njegovu turističku ponudu na manifestaciji "Dani Vojvodine" na Zlatiboru.Naš Grad bio je naročito zapažen, i to po ukusu kupinovog vina podrum Tatalović, ali i svima već poznatom manifestacijom Grožđebal.Osim Grada Vršca, na manifestaciji je predstavljena i turistička ponuda grada Novog Sada, Subotice, opštine Sremski Karlovci, Temerin, Kovin i Pećinci. Privredna komora Vojvodine i vinarije „Deurić“ iz Male Remete i „Tri međe i oblak“ iz Neština.


Poslovi budućnosti: Ova zanimanja će biti najtraženija u narednih 10 godina, a za njih ne treba diploma - Sarajevska sehara\nPoslovi budućnosti: Ova zanimanja će biti najtraženija u narednih 10 godina, a za njih ne treba diploma\nTri su trenda trenutno prisutna na tržištu, i to povećana potražnja za održivom energijom, starenje stanovništva i obnovljeno interesovanje za brigu o sebi.\nFakultetsko obrazovanje može da vam pomogne na putu do uspjeha na današnjem tržištu rada tako što će uvećati vaš potencijal za zaradu ali visoko obrazovanje je skupa investicija koja je i dalje nedostupna za mnoge.\nU poslednjih 10 godina, troškovi fakulteta povećani su za oko 25 posto u prosjeku u svijetu.\nStudentski dug je skočio, pa tako samo Amerikanci trenutno duguju više od 1,73 biliona dolara studentskih kredita.\nPrema nedavnom izveštaju Zavoda za statistiku rada, postoji niz poslova koji ne zahtjevaju diplomu, a dolaze iz nekoliko industrija za koje se očekuje da će biti u velikoj potražnji u narednih 10 godina.\nPredviđeno je da će servisni tehničari vjetrogeneratora i oni koji instaliraju solarne panele biti neki od najbrže rastućih poslova decenije zahvaljujući brizi o klimi i potražnji za održivom energijom.\nAsistenti radne terapije, asistenti fizikalne terapije, pomoćnici za ličnu njegu i pomoćnici fizioterapeuta postaće kritične uloge kako sve više bejbi bumera odlazi u penziju i zavisi od ovih usluga.\nU nedavnoj analizi, Univerzitet u Južnoj Kaliforniji primećuje da se da će troškovi zdravstvene zaštite za ovu grupu biti visoki, jer ova generacija “živi duže, a ipak bilježi veće stope gojaznosti, dijabetesa, visokog holesterola i hipertenzije“.\nObjašnjava se da postoje dve vrste pomoćnika fizioterapeuta, na primjer, i oni imaju odvojene, različite uloge: jedni pomoćnici su aktivno uključeni u pružanje nege pacijentima, dok drugi rade samo administrativne poslove poput postavljanja opreme i kompletiranja kancelarijske papirologije.\nNakon što su se u posljednjih 18 mjeseci nosili sa sagorevanjem na poslu i izolacijom izazvanom pandemijom, ljudi više danas ulažu u lične usluge poput masaža i kurseva, što dovodi do povećane potražnje za terapeutima i učiteljima masaže.\nZa ove neke poslove, nije potrebno ni radno iskustvo, pišu strani mediji.\nTags: briga o bolesnim, održiva energija, posao, tržište rada\nZa ova tri znaka zodijaka oktobar će biti najbolji mjesec u ovoj godini\nU Kantonu Sarajevo jučer vakcinisano 2.800 osoba


Braun TS775 pegla cena, cene Srbija, prodaja Beograd Novi Sad Niš\nBraun TS775 pegla cene\n4.320 din - 5.599 din\n6.299 din - 7.990 din\n26.990 din - 33.410 din\n9.299 din - 9.390 din\n5.040 din - 6.190 din\n25.990 din - 29.999 din\n4.499 din - 5.290 din\n5.499 din - 5.950 din\nRowenta DW9230 pegla\nPhilips GC4526/17 pegla\nEPonuda nije internet prodavnica već Vam omogućava da brzo i lako nađete Braun TS775 pegla po najjeftinijoj ceni. Naš cilj je da kupci budu što bolje informisani o ponudi Braun pegla TS775 na tržištu Srbije. Vrlo lako nalazite željeni proizvod za kategoriju Pegle cene, ne morate da lutate od sajta do sajta za Braun Pegle, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Braun TS775 pegla sa PRODAVCEM. EPonuda ne može da garantuje potpunu tačnost specifikacije i slika za Braun TS775 pegla. Pre kupovine, podatke za Braun pegla TS775 proverite na sajtu PROIZVOĐAČA.


„OTKLON OD DISTANCE“ MEĐUNARODNOG BEOGRADSKOG SAJMA KNjIGA - LookerWeekly.com magazin\n„OTKLON OD DISTANCE“ MEĐUNARODNOG BEOGRADSKOG SAJMA KNjIGA\nU petak, 11. i subotu, 12. decembra na Fejsbuk profilu i Jutjub kanalu Sajma\nMeđunarodni beogradski sajam knjiga će se ovoj novoj praksi pridružiti dvodnevnim tribinskim programom koji će biti realizovan u petak, 11. i subotu, 12. decembra pod zajedničkim naslovom „Otklon od distance“. Tokom ova dva dana, u svečanoj sali upravne zgrade Sajma biće održano osam razgovora, u kojima će učestvovati istaknuti predstavnici domaće književne i šire kulturne scene.\nRazgovaraće se o Meši Selimoviću, Borislavu Pekiću, prevodilačkom pozivu, književnosti za decu, jubileju manastira Šišatovac, problemu periodizacije savremene srpske književnosti i o načinu na koji su domaći mediji funkcionisali i funkcionišu u doba pandemije.\nSvih osam tribina svi zainteresovani će uživo moći da prate preko zvaničnog fejsbuk profila Sajma knjiga.\nKada je poslednjeg dana 64. Međunarodnog beogradskog sajma knjiga, koji se odvijao pod sloganom PISMO=GLAVA, ambasador Egipta uručio „Otvorenu knjigu” otpravnici poslova ambasade Rumunije, čime je najavljeno da će naši susedi biti počasni gosti narednog, šezdeset i petog izdanja najveće kulturne manifestaciji u ovom delu Evrope, niko nije mogao da pretpostavi da će gotovo cela 2020. proteći u znaku slogana „Budimo odgovorni” i da će većina velikih ovogodišnjih kulturnih događaja biti odložena za neka sigurnija i zdravija vremena.\nTako nije održana ni ovogodišnja svetkovina knjige pod kupolama Sajma, čija je Hala 1 jedno vreme čak bila pretvorena i u kovid bolnicu. Tradicionalni oktobarski svečarski susret izdavača sa desetinama hiljada čitalaca premešten je u knjižare i u veliki šator na Trgu republike, pa su veliki popusti i najnoviji naslovi makar delimično uspeli da nadomeste makar delić one specifične sajamske atmosfere kojoj se jednako raduju svi koji ne mogu da zamisle život bez knjige.\nOd polovine marta u celome svetu nije održan nijedan veći međunarodni sajam knjiga i gotovo sve najveće svetske manifestacije ove vrste deo planiranih programa pretočile su u digitalne sadržaje.\nSve tribine potom će se naći na sajamskom jutjub kanalu i biće dostupne publici preko linkova na mnogim sajtovima naših medijskih kuća.\nMeđunarodni festival jednominutnog i kratkog filma Mister Vorky biće održan sedmi put od 19. do 23.avgusta, u online formatu.\nKonkurs je otvoren do 31. januara 2021, a za umetnike/umetnice čiji radovi budu odabrani predviđen je i honorar.\nPoznata modna kreatorka Suzana Perić predstaviće svoju najnoviju kolekciju “Miracle Wish” (“Čudesna želja”) revijom koja će se prenositi na You Tube mreži u petak 27.11.2020. u 20 časova u okviru Digital Fashion Week...


Brnabić: Tokom vikenda o tome koji antigenski testovi privatnika su validni\nOktobar 22, 2021 18:44\nBrnabić je u četvrtak na sastanku sa ministrom zdravlja, ministrom unutrašnjih poslova, predstavnicima ministarstva pravde i Bezbednosno informativne agencije, razgovarala o novim merama koje je doneo Republički krizni štab, a koje se odnose na uvođenje kovid propusnica za sve ugostiteljske objekte u zatvorenom prostoru, čije važenje počinje od ponedeljka uveče.\n"Tokom vikenda ćemo razgovarati još oko nekoliko otvorenih pitanja, a jedno od njih su i antigenski testovi kod privatnih laboratorija, zato što pojedine privatne laboratorije koriste i neke antigenske testove koji nisu u skladu sa standardima Evropske unije. Tako da moramo da ograničimo da svi kovid sertifikati koji budu izdati, budu u skladu sa EU sertifikatima", rekla je premijerka koja je danas boravila u poseti Severnobanatskom okrugu.\nKovid propusnice važiće isključivo posle 22 sata u ugostiteljkim objektima, a one znače potvrda o primanju druge, odnosno treće doze vakcine.\nZa drugu, ona ne sme da bude starija od sedam meseci od primanja, što znači da ako niste primili treću dozu sedam meseci posle druge, neće vam biti validan kovid sertifikat.\nPotom, negativan pi-si-ar test ne stariji od 72 sata, ukoliko ne želite da se vakcinišite a želite da boravite u ugostiteljskom objektu nakon 22 sata, negativan antigenski test čija validnost je ograničena na 48 časova, kao i potvrda da ste preležali korona virus u prethodnih 7 meseci. Tu je i jedna novina - dovoljna količina antitela.\n"Juče smo na sednici Vlade doneli odluku da validni budu i oni kovid sertifikati koji će prikazati da imate dovoljnu količinu antitela, što će građani moći da utvrde samo u laboratoriji INEP-a (Institut za primenu nuklearne energije Srbije)", objasnila je predsednica Vlade.\nPreko vikenda će Vladina Kancelarija za informacione tehnologije i E-upravu imati sastanak sa svim nadležnim institucijama koje su uključene u ovaj sistem, kako bi se tačno znalo kako da proveravaju validnost Kju-ar kodova, da od ponedeljka sve bude spremno za potpunu primenu.\n"Trudićemo se zaista da obezbedimo da nemamo falsifikovanje propusnica, da Ministarstvo unutrašnjih poslova pruži podršku Komunalnoj miliciji i inspekcijskim službama, ukoliko postoje bilo kakvi problemi. Kao i da Ministarstvo pravde i pravosudni organi i pravobranilaštvo bude tu za brzo izdavanje kazni, kako bi svi videli da zaista i i mislimo to što kažemo", dodala je.\nPredsednica Vlade, Ana Brnabić, dodala je i da je primetno malo povećanje interesovanja za vakcinaciju kod građana, poslednjih dana.


Beta\t05.07.2018 18:13\nNemačka kancelarka Angela Merkel i madjarski premijer Viktor Orban istakli su danas medjusobne razlike po pitanju migracija, čime su podvukli duboke razlike u Evropskoj uniji o politici prema migrantima.\nMerkel je na zajedničkoj konferenciji za novinare u Berlinu rekla da uprkos nedavnim potezima članica EU da se smanji broj migranata, želi da se osigura da se prema njima postupa "humano" i da Evropa ne postane tvrdjava.\n"Problem koji vidim i gde leže naše razlike, jeste da se uvek moramo setiti i da nikada ne zaboravimo da je reč o ljudskim bićima", rekla je Merkel.\nOna je rekla da "Evropa ne može odvojiti sebe od nedaća i patnji" i dodala da se ilegalne migracije mogu zaustaviti samo ako postoje legalni putevi kojim ljudi mogu doći u EU da žive i studiraju.\nTokom 27-minutne konferenciji za novinare na kojoj je dvoje lidera više puta pobijalo reči drugog, Merkel je kao "problem" opisala madjarski stav.\nOrban je rekao da "Nemačka i Madjarska vide svet drugačije", dodajući da je spreman da razgovara, ali da se njegova pozicija nije promenila tokom protekle tri godine.\n"Mi samo znamo jedno rešenje: zatvoriti granice", rekao je madjarski premijer, dodavši da će nudjenje podrške izbeglicama biti shvaćeno kao poziv.\nOn je rekao da njegova vlada smatra da je postavljanje 8.000 graničara uz granicu "prilično dobra solidarnost" Madjarske s drugim članicama EU.\n"Mislimo da je nefer da nas Nemačka često optužuje za nedostatak solidarnosti", rekao je Orban.\nOn je rekao da veruje da tražioci azila koji su registrovani u Madjarskoj mora da su stigli preko Grčke ili Bugarske, pa zato njegova zemlja ne oseća obavezu da ih preuzima ako budu poslati iz Nemačke.\nMerkel je rekla da je zaštita spoljnih granica EU "važna i opravdana" ali da članice Unije treba da prihvate neke migrante, što je Madjarska odbijala.